title: Unkarin kansallisgalleria

text:
Monet barokkitaiteen osaston maalauksista kuuluivat alkujaan prinssi Nikolaus Esterházyn kokoelmiin, tai ne on takavarikoitu yksityisiltä omistajilta 1950-luvulla. Renessanssi- ja barokkitaiteen kokoelmaan kuuluu teoksia manieristeilta 1600-luvun alusta 1700-luvun lopun teoksiin. Habsburgien vaikutus Unkarin taiteeseen oli barokkiaikana suuri, joten itävaltalaiset taiteilijat ovat hyvin edustettuna. Kokoelmiin kuuluvat muun muassa muraaleja maalanneen Franz Anton Maulbertschin pienempi teos "Jeesus kantamassa ristiä" ja Ádám Mányokin Ferenc II Rákóczin muotokuva. Osaston viimeisenä on Georg Raphael Donnerin veistoksia ja Joseph Dorffmeisterin maalauksia.
1800-luvun alkupuolella taiteessa vallitsivat kertaustyylit, ja Kansallisgalleriassa niitä edustavat erityisesti Gyula Benczúr ja Bertalan Székely. Heidän työstään esillä ovat esimerkiksi Benczúrin "Budan takaisinvaltaus vuonna 1686" ja Székelyn "Egerin naiset". Vuosisadan toisen puoliskon impressionismi näkyy parhaiten Pál Szinyei Mersen töissä. Realismia sen sijaan edustavat László Paál ja Mihály Munkácsy. Heidän töilleen on omistettu kokonainen osio, sillä molemmat maalasivat maisemia, vaikkakin Munkácsyn töiden joukossa on myös paljon muita maalauksia. Uusklassismia edustavan Károly Lotzin katto- ja seinäfreskoja on ympäri Budapestia, mutta Kansallisgalleriassa on myös joitakin hänen maalauksiaan.
1900-luvun alkupuoliskon näyttely avautui vuonna 2002, ja siellä on teoksia 1890-luvulla Nagybányan taiteilijasiirtokunnan perustaneilta Simon Hollósyltä ja Károly Ferenczyltä 1940-luvun puolivälin teoksiin. Niitä ei esitellä kronologisessa järjestyksessä, ja esillä olevat tärkeimpien taiteilijoiden teokset vaihtelevat. Lisäksi osaston käytävillä on näytillä myös pienempiä maalauksia, piirroksia, veistoksia ja mitaleita. Merkittäviä teoksia ovat esimerkiksi Ferenczyn "Maalari", Pablo Picassolta ihailua saaneen Tivadar Kosztka Csontváryn abstraktit "Kreikkalaisen amfiteatterin rauniot Taorminassa" ja "Libanoninsetri". Lisäksi on maalauksia esimerkiksi maailamnsotien välissä vaikuttaneelta avantgardistiselta Kahdeksan ryhmältä. Osastolla, joka käsittelee 1900-luvun jälkipuoliskoa, on töitä aivan moderniin nykytaiteeseen asti.


title: Sormiheinä

text: Sormiheinä eli varvasheinä ("Cynodon dactylon") on alkuperältään eteläeurooppalainen monivuotinen heinälaji. Nurmikasvina siitä on käytetty myös nimeä "bermudaruoho".


title: Sormiheinä

text: Sormiheinä muodostaa rönsyileviä kasvustoja. Se kasvaa 5–20 senttimetriä korkeaksi. Sormiheinän korsi on koheneva. Lehdet ovat 2–4 millimetriä leveät, litteät ja harmaanvihertävät. Kukinto on kerrannaistähkä, jossa on 3–6 sormimaista, 2–5 cm pitkää tähkää. Yksikukkaiset tähkylät ovat tähkässä kahdessa rivissä.


title: Romeo Crennel

text: Romeo Crennel (s. 18. kesäkuuta 1947) on yhdysvaltalainen amerikkalaisen jalkapallon valmentaja. Vuosien 2005-2008 välillä Crennel toimi Cleveland Brownsin ja vuosien 2011–2012 Kansas City Chiefsin päävalmentajana. Aiemmin hän on toiminut puolustuksen koordinaattorina ja apuvalmentajana useissa NFL-seuroissa.


title: Romeo Crennel

text: Crennel on voittanut apuvalmentajana ja koordinaattorina viisi Super Bowlia, kaksi New York Giantsissa ja kolme New England Patriotsissa. Crennelin päävalmentajakausi Clevelandissa ei ollut menestyksekäs, sillä tuloksena oli 24 voittoa ja 40 tappiota ilman pääsyä playoffeihin. Kansas City nosti Crennelin puolustuksen koordinaattorin paikalta päävalmentajaksi kesken kauden 2011, kun Todd Haley sai potkut. Myöskään Chiefsin peräsimessä ei tullut menestystä, lopputuloksena 4 voittoa ja 15 tappiota.


title: Romeo Crennel

text: Crennell joutui Kansas Cityssä traagisten tapahtumien keskelle, kun joukkueen tukimies Jovan Belcher ampui itsensä Crennelin ja toimitusjohtaja Scott Piolin silmien edessä. Crennell sai tapahtuman jälkeen paljon myötätuntoa ja hänen julkista esiintymistä tragedian jälkeen kiiteltiin.


Kansainvälisen jalkapalloliiton vuoden valmentaja () on Fifan myöntämä palkinto vuoden parhaalle miesten ja naisten päävalmentajalle.


title: Kansainvälisen jalkapalloliiton vuoden valmentaja

text: Palkinto perustettiin vuonna 2010, ja se jaetaan vuotuisessa Kansainvälisen jalkapalloliiton kultainen pallo -gaalassa. Ennen gaalaa Fifan ja "France Football" -lehden muodostama asiantuntijaryhmä kokoaa miesten ja naisten valmentajista kymmenen henkilön ehdokasluettelot, joilta maajoukkueiden valmentajat ja kapteenit sekä toimittajat ympäri maailmaa valitsevat voittajat.


title: Jorma Heinonen

text: Jorma Heinonen (18. heinäkuuta 1962 Turku – huhtikuussa 1996 Pori) oli suomalainen jalkapalloilija. Hänen seurojaan pääsarjatasolla olivat PPT, OTP, FC Jazz ja TPV.


title: Jorma Heinonen

text: Heinonen aloitti uransa Salon Vilppaassa, josta vaihtoi vuonna 1982 Salon Palloilijoihin. Kaudeksi 1984 Heinonen siirtyi SM-sarjassa pelanneeseen Porin Pallo-Tovereihin. Viiden PPT-vuoden jälkeen hän siirtyi Oulun Työväen Palloilijoihin porilaisseuran pudottua pääsarjasta. Oulussa Heinonen viihtyi kuitenkin vain yhden kesän ja palasi PPT:n riveihin I divisioonaan seuraavana vuonna.


title: Jorma Heinonen

text: Heinonen tunnettiin erittäin lahjakkaana ja taitavana pelaajana. Hänen asenteensa harjoittelua ja kurinalaista huippu-urheilua kohtaan ei kuitenkaan aina vastannut valmennusjohdon asettamia vaatimuksia. Tämä johti lopulta Heinosen erottamiseen FC Jazzin joukkueesta kesken kauden 1992. Hän pelasi sen jälkeen kaudella 1993 vielä kaksi ottelua Veikkausliigassa Tampereen Pallo-Veikoissa. Heinonen menehtyi huhtikuussa 1996 33-vuotiaana.


title: Dangerous Ways

text: Dangerous Ways: Selected Mysteries on vuonna 2011 ilmestynyt yhteislaitos Jack Vancen kolmesta rikos- ja jännitysromaanista: "The Man In the Cage" (1960, käsikirjoitusversio kirjoitettu 1958), "The Deadly Isles" (1969, kirjoitettu 1966) ja "Bad Ronald" (1973, kirjoitettu 1955). Kokoelman ovat toimittaneet Terry Dowling ja Jonathan Strahan.


title: Tyrnikiitäjä

text: Tyrnikiitäjä ("Hyles hippophaes") on Etelä- ja Keski-Euroopassa tavattava kiitäjäperhoslaji. Sitä ei ole koskaan tavattu Suomesta. Kansainvälinen luonnonsuojeluliitto (IUCN) on luokitellut lajin uhanalaisuuden puutteellisesti tunnetuksi (DD)


title: Tyrnikiitäjä

text: Perhosen etusiivet ovat pohjaväriltään harmaanruskeat, tyvestä kolmiomaisesti hieman tummemmat. Siiven takareunasta kärkeen kulkee tummanruskea viiru, jonka etupuolella siipi vaalenee etureunasta viirua kohti ja jonka takapuolella siipi on tummanruskea mutta vaalenee taas ulkoreunan viiruun asti. Aivan siiven ulkoreuna on vaalean harmaanruskea. Etusiivessä on musta keskitäplä, johon liittyy siiven kärkipuolella laaja tummanruskea varjostuma. Takasiivet ovat laajalti ruusunpunaiset, ja niissä on leveä mustanruskea etureuna sekä reunajuova. Siiven takakulmassa on valkoinen laikku. Perhosen ruumis on harmaanruskea, mutta keskiruumiin sivuilla on valkoinen juova. Takaruumiin tyviosan sivuilla on mustavalkoinen raidoitus. Siipiväli on 60–80 mm.


title: Tyrnikiitäjä

text: Laji risteytyy Ranskan Alpeilla lepakkokiitäjän ("Hyles vespertilio") kanssa.


title: Tyrnikiitäjä

text: Täysikasvuinen toukka on 85 mm pitkä. Nuorena toukka on vihreä ja vaaleiden nystyjen vuoksi karkeapinteinen. Myöhemmin toukan väri muuttuu tumman vihreäksi, ja sen kyljissä on laajoja kermanvalkoisia laikkuja. Toukan peräpäässä on mustansävyinen kaareva sarvi, jonka sivuilla on pisaramainen vaalea laikku.


title: Tyrnikiitäjä

text: Tyrnikiitäjää tavataan kahtena erillisenä alueena Pohjois-Espanjasta Etelä-Alpeille ja Pohjois-Italiaan sekä uudelleen Romaniasta ja Kreikasta Turkkiin ja Ukrainaan. Perhoset lentävät pääasiassa huhtikuun lopulta heinäkuun alkuun. Pieni toinen sukupolvi on lennossa elokuussa.


title: Tyrnikiitäjä

text: Tyrnikiitäjää tavataan merenrannoilla, nummilla, jokilaaksoissa ja kallioisilla seuduilla, eli siellä missä toukan ravintokasvi tyrnikin viihtyy. Esiintymät ovat usein paikallisia, mutta lajilla on taipumusta lentää pitkiä matkoja vakituisten esiintymispaikkojen ulkopuolelle. Perhonen on aktiivisena lennossa vain lyhyen ajan iltayöstä ja käy silloin ahkerasti kukilla. Valo ei perhosia houkuttele kovinkaan paljon.


title: Tyrnikiitäjä

text: Parittelu tapahtuu yön aikana ja kestää korkeintaan kolmisen tuntia. Naaras munii munia yksitellen ravintokasvin lehdille, yleensä lähelle lehden reunaa. Toukat paistattelevat avoimesti lehdettömiksi syömillään oksilla ja kaivautuvat elo-syyskuussa maahan ravintokasvin juurakkoon tai kivien alle. Kotelo telvehtii.


title: Tyrnikiitäjä

text: Toukka on tyrnillä ("Hippophae rhamnoides") elävä monofagi.


title: Valkokurkkupöllönen

text: Valkokurkkupöllönen ("Megascops albogularis" eli "Otus albogularis") on pöllöihin kuuluva lintulaji. Sitä tavataan Andeilla Boliviasta Perun, Ecuadorin ja Kolumbian kautta Venezuelaan ulottuvalla alueella. Se on pöllösten suvun suurin lintu: sen pituus on 26 cm ja paino 185 grammaa.


title: Valkokurkkupöllönen

text: Lajin elinpiiriä ovat subtrooppiset ja trooppiset kosteat vuoristometsät ja kuivat pensaikot.


title: Valkokurkkupöllönen

text: Valkokurkkupöllösellä on viisi alalajia:


title: Ferizaj

text: Ferizaj (serb. Урошевац, Uroševac) on kaupunki ja kunta eteläisessä Kosovossa. Kaupunki sijaitsee noin 40 kilometriä etelään pääkaupungista Pristinasta. Kunta koostuu kaupungin lisäksi 45 sitä ympäröivästä maalaiskylästä.


title: Ferizaj

text: Asukkaista Ferizaj`ssa on noin 100 000. Se on Kosovon kolmanneksi suurin kunta Pristinan ja Prizrenin jälkeen.


title: Ferizaj

text: Ferizaj oli pieni kylä aina vuoteen 1873 saakka, jolloin valmistui kaupungin läpi kulkeva Belgrad-Thessaloniki-rautatie. Kaupungin tunnetuimmat nähtävyydet ovat vierekkäin sijaitsevat Mulla Veselin moskeija ja Serbian kuninkaan Tapani V:n mukaan nimetty kirkko. Jalkapallojoukkue FK Ferizaj pelaa maan pääsarjassa Kosovon superliigassa.


title: Italialaisia rakkauslauluja

text: Italialaisia rakkauslauluja on suomalaisen Markus Allanin studioalbumi vuodelta 1977.


title: Markus Allanin parhaita

text: Markus Allanin parhaita on suomalaisen Markus Allanin studioalbumi vuodelta 1978.


title: Muistelen Olaa

text: Muistelen Olaa on suomalaisen Markus Allanin studioalbumi vuodelta 1975. Nimi Ola viittaa muutamia vuosia aiemmin kuolleeseen tangolaulaja Olavi Virtaan.


title: Muistot kauneimmat jää

text: Muistot kauneimmat jää on suomalaisen Markus Allanin studioalbumi vuodelta 1990.


title: Niin herkässä on kyyneleet

text: Niin herkässä on kyyneleet on suomalaisen Markus Allanin studioalbumi vuodelta 1975.


title: 845 Naval Air Squadron

text: 845 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 -helikopterit. Laivueen tehtävänä on tarjota joukkojen ja materiaalin kuljetuksia merijalkaväen 3. kommandoprikaatille.


title: 845 Naval Air Squadron

text: Laivueen henkilöstö koottiin ensimmäisen kerran 1. tammikuuta 1943 Lee-on-the-Solentissa, josta se nousi 19. tammikuuta "HMT Queen Elizabetille" kuljetettavaksi Yhdysvaltoihin. Henkilöstö purettiin viikkoa myöhemmin New Yorkissa Astbury Parkin siirtoleirille. He saapuivat 29. tammikuuta Quonset Pointiin, jossa laivue virallisesti perustettiin 1. helmikuuta torpedopommitustiedustelulaivueena kahdellatoista Grumman Avenger I:llä varustettuna.


title: 845 Naval Air Squadron

text: Koulutuksen jälkeen laivue siirtyi kesäkuussa "HMS Chaserille" siirrettäväksi Britteinsaarille. Matkan aikana laivue lensi sukellusveneentorjuntalentoja ja suojasi siten saattuetta. Laivue purettiin heinäkuussa Hatstonissa ja sen vahvuus pienennettiin yhdeksään koneeseen syyskuussa, mutta jo marraskuussa vahvuus palautettiin kahteentoista. Laivue siirrettiin tammikuussa 1944 Machrihanishiin, jossa se liitettiin "HMS Victoriousin" 31. laivaston torpedopommittajalennostoon. Siirto kuitenkin peruuntui, ja neljä 1832 laivueen Wildcattia liitettiin laivueeseen 18. helmikuuta Eglintonissa. Pian tämän jälkeen laivue siirrettiin "HMS Athelingille", "HMS Engadinelle" ja "SS Strathnaverille", joiden mukana laivue saapui huhtikuussa Ceylonille. Perille saavuttuaan hävittäjälentue lakkautettiin ja Wildcatit siirrettiin 890 laivueelle.


title: 845 Naval Air Squadron

text: Toukokuussa 1944 laivue liitettiin "HMS Illustriousille", jonka kannelta se osallistui Jaavalla Surabayan öljynjalostamojen ja satamien syöksypommituksiin. Heinäkuussa laivue siirtyi kolmeksi kuukaudeksi "HMS Ameerille" Intian valtamerelle sukellusvenepartioon, joka päättyi tuloksettomana. Laivueeseen liitettiin neljän Wildcat V:n muodostama lentue uudelleen 16. elokuuta, mutta laivueen Avenger-vahvuus laskettiin lokakuussa kahdeksaan. Helmikuussa 1945 Wildcat-lentue lakkautettiin.


title: 845 Naval Air Squadron

text: Laivue oli mukana Falklandin sotatoimissa osana 3. kommandoprikaatia.


title: Poika varjoisalta kujalta

text: Poika varjoisalta kujalta on suomalaisen Markus Allanin studioalbumi vuodelta 1974.


title: Philosophie Magazin

text: Philosophie Magazin on saksalainen aikakausjulkaisu, jonka aihepiiriä ovat filosofiset, yhteiskunnalliset, poliittiset ja elämismaailmaan liittyvät teemat. Lehden päätoimittaja on filosofi, toimittaja ja kirjailija Svenja Flaßpöhler. Lehden on perustanut Fabrice Gerschel, joka julkaisee ranskalaista kuukausijulkaisua "Philosophie Magazine". Saksalaisella sisarlehdellä on oma toimitus, joka sijaitsee Berliinissä ja jota julkaisee Philomagazin Verlag. Lehden ensimmäinen numero ilmestyi 16. marraskuuta 2011, ja sen painos oli 100 000 kappaletta.


title: Philosophie Magazin

text: Lehden tavoitteena on välittää filosofista ajattelua myös yliopistojen ammattipiirien ulkopuolelle, suurelle yleisölle, ja herättää keskustelua. Lehti julkaisee haastattelujen, henkilökuvien ja reportaasien ohella joka numerossa yhden keskeisen filosofisen ajattelijan esittelyn.


title: Philosophie Magazin

text: Ensimmäisessä numerossa Julian Assange ja Peter Singer keskustelevat siitä, miten maailman voitaisiin pelastaa. Muita aiheita ovat esimerkiksi Aristoteleen draamateorian ajankohtaisuus ja lasten saanti tai hankkiminen nykyaikana. Lehden ensimmäinen päätoimittaja oli filosofi Wolfram Eilenberger ja apulaispäätoimittaja Svenja Flaßpöhler.


title: Philosophie Magazin

text: Kun saksalaislehdet arvioivat uutta lehteä, kysyttiin mitä filosofiasta jää käteen, kun se näin liudennetaan. Arvioissa edellytettiin lehdeltä enemmän rohkeutta, jotta se poikkeaisi muiden lehtien kulttuurisivuista.


title: 846 Naval Air Squadron

text: 846 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 helikopterit. Laivueen tehtävänä on tarjota joukkojen ja materiaalin kuljetuksia merijalkaväen 3. kommandoprikaatille.


title: 846 Naval Air Squadron

text: Laivue perustettiin huhtikuussa 1943 NAS Quonset Pointissa Rhode Islandissa Yhdysvalloissa, jolloin sen kalustona oli 12 Grumman Avenger I torpedopommittajaa. Pari kuukautta myöhemmin laivue siirtyi saattuetukialus "HMS Ravagerille" siirrettäväksi Britteinsaarille. Laivueeseen liitettiin neljä Grumman Wildcat V hävittäjää ennen sen siirtymistä tammikuussa 1944 "HMS Trackerille". Laivue suojasi saattuetukialuksen mukana saattueita ensin Gibraltarille ja myöhemmin Murmanskiin. Jäämeren saattueita suojatessaan laivueen koneet upottivat kahdeksan sukellusvenettä.


title: 846 Naval Air Squadron

text: "HMS Trackerin" törmättyä kesäkuussa 1944 Normandian maihinnousussa Kanadan laivaston fregatti "HMCS Temen" kanssa , jolloin saattuetukialus vaurioitui. Aluksen lähtiessä telakalle lentolaivue siirtyi RAF Limadavyn lentotukikohtaan Pohjois-Irlantiin, jossa se liitettiin osaksi Rannikkolennoston 15 ryhmää. Kuukautta myöhemmin laivue siirrettiin "HMS Trumpeterille", jossa palvellessaan laivue lähinnä miinoitti Norjan rannikon reittejä syyskuulle 1944 saakka. Joulukuussa osa laivueesta siirrettiin "HMS Premierille" ja loppuosa laivueesta jatkoi palvelustaan "HMS Trumpeterilla" tai RNAS Hatstonissa Orkneylla aina toukokuuhun 1945. Laivueen hävittäjälentue lakkautettiin Euroopan sotatoimien päätyttyä.


title: 846 Naval Air Squadron

text: Laivue liitettiin osaksi 4. lentotukialusrykmenttiä ja sen piti lähteä "HMS Illustriousin" kannella Kauko-itään. Suunnitelmat kuitenkin muuttuivat ja laivueesta tehtiin koelentolaivue, jolloin se numeroitiin uudelleen 751 laivueeksi. Laivue lakkautettiin syyskuussa 1945 Machrihanishissa.


title: 846 Naval Air Squadron

text: 846 Naval Air Squadron perustettiin uudelleen 1962 Commandolaivueena, jolloin sen kalustona olivat Westland Whirlwind HAS.7 helikopterit. Laivue palveli Borneossa "HMS Albionin" kannella ja se tuki vastarintaliikettä vastaan taistelevia joukkoja Indonesian ja Malesian välisissä kahakoissa. Britannian maavoimat antoivat laivueelle lempinimen Junglies nimenomaan Borneon taisteluiden aikana.


title: 846 Naval Air Squadron

text:
Palattuaan Kauko-idästä laivue lakkautettiin ja se perustettiin uudelleen 1968 kalustonaan Westland Wessex HU.5 helikopterit. Laivue siirrettiin maihinnousutukialus "HMS Fearlessille", jonka mukana se suoritti kalustollaan kylmien olosuhteiden testit Norjassa. Toukokuussa 1972 laivue siirrettiin maihin RNAS Yeoviltoniin, jossa siitä muodostettiin Wessex esikunta sekä koelaivue. Helmikuussa 1979 laivue siirrettiin "HMS Bulwarkille" ja joulukuussa laivueen kalustoksi vaihdettiin Westland Sea King HC.4 -helikopterit.
Huhtikuussa 1982 laivue siirrettiin "HMS Hermekselle", joka lähti kohti Falklandin saaria. Sodan aikana laivue suoritti yli 2800 lentotuntia ja siirsi yli 10000 sotilasta sekä 81600 tonnia rahtia. Vuonna 1983 laivue oli kahteen osaan jaettuna sekä "HMS Hermeksellä" että "HMS Invinciblellä". Vuoden lopulla osa laivueesta palveli "HMS Fearlessillä" Libanonin rannikolla evakuoiden britannian kansalaisia sekä joukkoja Beirutista Libanonin sisällissodan aikana.


title: 846 Naval Air Squadron

text: Laivue osallistui 1990 Persianlahden sotaan tehden kuuden viikon aikana 1200 lentotuntia maajoukkoja tukiessaan. Sotatoimien päätyttyä laivue siirtyi Pohjois-Irakiin avustamaan humanitäärisessä toiminnassa kurdialueilla. Tammikuussa 1993 laivue palveli "HMS Ark Royalilla Adrianmerellä Kosovon kriisin aikana. Pian kotimaahan palattuaan laivue sijoitettiin Pohjois-Irlantiin korvaamaan 707 laivue, jonka tehtävänä oli tukea alueen turvallisuusjoukkoja. Laivue oli tehtävässä aina vuoteen 2002 saakka.


title: 846 Naval Air Squadron

text: Laivueen kymmenen Sea King HC.4+ helikopteria ovat palvelleet vuodesta 2007 alkaen Afghanistanissa Kandaharissa ja Helmandin provinsseissa tukien 3. kommandoprikaatia. Laivueen kalusto on suunniteltu vaihdettavan 2015 Merlin HC.3 -helikoptereiksi.


title: Stenroth

text: Stenroth on muun muassa seuraavien henkilöiden sukunimi:


title: Jukka Keskitalo

text: Jukka Keskitalo (s. 10. tammikuuta 1962 Karunki) on suomalainen pappi ja Oulun hiippakunnan piispa.


title: Jukka Keskitalo

text: Keskitalo on oppiarvoltaan teologian tohtori. Hän sai pappisvihkimyksen 1988. Hän oli Suomen evankelis-luterilaisen kirkon kirkkohallituksen kansliapäällikkö vuoteen 2018. Ennen kansliapäälliköksi nimitystään hän työskenteli Jyväskylässä eri seurakuntien kirkkoherrana 2000–2010. Keskitalon edeltäjä kirkkohallituksen kansliapäällikkönä oli Risto Junttila.


title: Jukka Keskitalo

text: Keskitalo valittiin Oulun hiippakunnan piispaksi 1. marraskuuta 2018 alkaen. Hän sai 597 ääntä eli 59,4 prosenttia annetuista äänistä. Hänen vastaehdokkaitaan olivat kirkkoherra Niilo Pesonen ja Raudaskylän kristillisen opiston rehtori Jukka Hautala. Keskitalo vihittiin virkaansa sunnuntaina 11. marraskuuta 2018.


title: Jukka Keskitalo

text: Keskitalo ei halua vihkiä samaa sukupuolta olevia pareja. Hän pitää avioliittoa vain miehen ja naisen välisenä liittona.


title: Silminnäkijä (vuoden 1981 elokuva)

text: Silminnäkijä ("Eyewitness") on Peter Yatesin ohjaama yhdysvaltalainen jännityselokuva vuodelta 1981. Se kertoo uutisreportterista ja talonmiehestä, jotka tutkivat yhdessä murhaa. Elokuvan pääosia esittävät William Hurt, Sigourney Weaver ja Christopher Plummer.


title: Silminnäkijä (vuoden 1981 elokuva)

text: "Video-oppaassa" vuodelta 1994 Asko Alanen sanoo "Silminäkijän" olevan liian täynnä tapahtumia ja sivuhenkilöitä että jännitystä syntyisi. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Defender (elokuva)

text: Defender (tunnetaan myös nimellä The Bodyguard from Beijing, , "Zhong Nan Hai bao biao") on vuonna 1994 julkaistu hongkongilainen toimintaelokuva. Elokuvan pääosia esittävät Jet Li, Christy Chung, Collin Chou, Kent Cheng, Ng Wai Kwok, Leung Wing Chung, William Chu, Kam-Kong Wong ja Corey Yuen. Elokuvan on ohjannut Corey Yuen.


title: RFA Sir Tristram

text: RFA Sir Tristram (viirinumero L3505) oli Britannian kuninkaallisen tukilaivaston () Round Table -luokan maihinnousutukilaiva (). Luokkansa muiden alusten kanssa se siirrettiin 1970 osaksi Royal Fleet Auxiliaryä. Se osallistui uransa aikana 1982 Falklandin sotaan, jossa se 8. kesäkuuta ilmahyökkäyksessä Fitzroyssa vaurioitui pahoin.


title: RFA Sir Tristram

text: Alus laskettiin vesille 12. joulukuuta 1966 ja se otettiin maavoimien palvelukseen 1967.


title: RFA Sir Tristram

text: Tammikuussa 1972 "RFA Sir Tristram" osallistui Hondurasin valtauksen estämiseen sisaralustensa "Sir Bediveren" ja "Sir Geraintin" kanssa. Alus oli kuningattaren hallinnan hopeavuosien juhlallisuuksiin liittyneen laivastokatlsemukseen saapuneiden vieraiden majoitusaluksena Spitheadissä 1977.


title: RFA Sir Tristram

text:
Falklandin sodan puhjettua "Sir Tristram" määrättiin Belizestä Falklandeille operaatio Corporateen. Alus kuljetti 8. kesäkuuta joukkoja ja kalustoa Fitzroy Coveen "Sir Galahadin" kanssa, kun ne joutuivat Argentiinan ilmavoimien V lentoprikaatin A-4 Skyhawkien maaliksi. Lentokoneiden tulittaessa alusta sen kannella sai kaksi miestä surmansa. Yksi 500 naulan pommi läpäisi kannen, mutta ei räjähtänyt heti. Tämä mahdollisti miehistön evakuoinnin. Pommin räjähdettyä alus hylättiin.
Sotatoimien päätyttyä hylky nostettiin ja se hinattiin Port Stanleyyn, missä sitä käytettiin majoitusaluksena vuoteen 1984. Sen jälkeen alus siirrettiin Britteinsaarille, jossa se kunnostettiin.


title: RFA Sir Tristram

text: Palvelukseen palattuaan 1985 alus otti 1990-luvulla osaa Persianlahden sotaan sekä Balkanin tapahtumiin. Se myös osallistui avustustoimiin Väli-Amerikassa riehuneen hurrikaani Mitchin jälkeen. Alus oli 2000 Sierra Leonessa tukemassa brittijoukkoja, minkä jälkeen se oli miinanraivaajien emälaivana Itämerellä. Vuoden 2001 alussa "Sir Tristram" oli Sierra Leonessa korvaten brittijoukkoja tukeneen "Sir Percivalin". Vuonna 2003 alus oli laivaston mukana Irakin valtauksessa.


title: RFA Sir Tristram

text: Alus poistettiin palveluksesta 17. joulukuuta 2005, mutta sen ura jatkuu Special Boat Servicen koulutusaluksena.


title: Kiikeli (Kemi)

text: Kiikeli on saari Kemin kaupungin pohjoispuolella. Se sijaitsee Kemissä Ruutin- ja Sotisaaren kaupunginosien välissä. Kiikeli on ainoastaan virkistyskäytössä ja siellä sijaitseekin runsas ulkoiluun tarkoitettu polkuverkosto sekä laavu.


title: RFA Sir Galahad (L3005, 1966)

text: RFA Sir Galahad (viirinumero L3005) oli Britannian kuninkaallisen tukilaivaston () Round Table -luokan maihinnousutukilaiva (). Se osallistui uransa aikana 1982 Falklandin sotaan, jossa se tuhoutui 8. kesäkuuta ilmahyökkäyksessä.


title: RFA Sir Galahad (L3005, 1966)

text: Alus tilattiin 1964 Alexander Stephen and Sonsilta. Sen köli laskettiin 22. helmikuuta 1965 ja alus laskettiin vesille 19. huhtikuuta 1966. Alus valmistui vielä samana vuonna 17. joulukuuta.


title: RFA Sir Galahad (L3005, 1966)

text: Luokkansa alusten kanssa se siirrettiin 1970 osaksi Royal Fleet Auxiliaryä. Marras-joulukuussa 1970 "Sir Galahad" oli mukana operaatio Burlapissa avustamassa Itä-Pakistanin pyörremyrskyn tuhoalueella.


title: RFA Sir Galahad (L3005, 1966)

text: Alus lähti 6. toukokuuta 1982 Devonportista kohti Falklandeja matkassaan 350 merijalkaväen sotilasta varusteineen. Se saapui 21. toukokuuta San Carloksen alueelle, jossa alus joutui 24. toukokuuta Argentiinan ilmavoimien IV lentoprikaatin A-4 Skyhawk rynnäkkökoneiden maaliksi, jolloin "Sir Galahadiin" osui 1000 naulan pommi. Pommi ei kuitenkaan lauennut. Seuranneet Dagger-hävittäjäpommittajat ampuivat alusta tykein. Pommin purkamisen jälkeen alus teki huoltomatkoja Tealin salmeen "RFA Sir Percivalen" kanssa.


title: RFA Sir Galahad (L3005, 1966)

text: "Sir Galahadissa" olleiden Walesiläiskaartin sotilaiden valmistautuessa maihinnousuun 8. kesäkuuta Bluff Covessa alus joutui kolmen A-4 rynnäkkökoneen maaliksi. Alukseen osui kaksi tai kolme pommia, jotka surmasivat 48 sotilasta ja merimiestä. Aluksen hylky hinattiin merelle, jossa "HMS Onyx" upotti aluksen.


title: RFA Sir Galahad (L3005, 1966)

text: Aluksen hylky on luokiteltu viralliseksi hautamuistomerkiksi.


title: Korvakynttilähoito

text: Korvakynttilähoito (englanniksi "ear candling"; joskus myös "ear coning" tai "thermal-auricular therapy"), on uskomuslääkinnän menetelmä, jonka väitetään parantavan yleistä terveydentilaa. Korvakynttilähoidossa sytytetään ontto kynttilä ja asetetaan sen tyvi korvakäytävään. Lääketieteen asiantuntijoiden mukaan menetelmä on sekä vaarallinen että tehoton. Se ei poista vaikkua eikä myrkkyjä. Vääräksi on todistettu myös yhden valmistajan väite, jonka mukaan menetelmä on hopi-intiaanien perinteinen parannuskeino.


title: Korvakynttilähoito

text: Putken tai kartion muotoinen vahattu kangaskappale sytytetään, ja sen toinen pää asetetaan hoidettavan korvaan. Palanut osa leikataan välillä saksilla, ja kynttilä sammutetaan, kun sitä on jäljellä 5–10 cm.


title: Korvakynttilähoito

text: Hoidettava makaa kyljellään, ja kynttilä asetetaan pystyyn käsiteltävään korvaan. Kynttilä voidaan panna kulkemaan paperilautasen tai alumiinifolion läpi, jotta kuuma vaha tai tuhka ei putoa iholle. Hoidettava voi myös maata kasvot ylöspäin, jolloin kynttilä pannaan korvasta yläviistoon 45 asteen kulmaan. Kynttilän alle asetetaan vesilautanen.


title: Korvakynttilähoito

text: Liekin väitetään synnyttävän alipaineen, joka vetää korvakäytävästä vaikkua ja likaa, jotka näkyvät tummina jääminä.


title: Korvakynttilähoito

text: Korvan kynttiläkäsittely voi kestää 15–45 minuuttia. Tänä aikana voidaan polttaa yksi tai kaksi kynttilää kummassakin korvassa.


title: Korvakynttilähoito

text: Professori Edzard Ernst on kirjoittanut kriittisesti korvakynttilähoidosta. Hänen mukaansa "ei ole viitteitä siitä, että hoidolla olisi jotakin tehoa. Korvakynttilöiden käyttö on aiheuttanut myös korvavammoja. Väistämättä on pääteltävä, että korvakynttilöistä on enemmän haittaa kuin hyötyä. Niiden käytöstä olisi pidätyttävä."


title: Korvakynttilähoito

text: "Canadian Family Physician" -lehdessä todetaan v. 2007:


title: Korvakynttilähoito

text: Spokanen korva-, nenä-ja kurkkutautien klinikka toteutti vuonna 1996 tutkimuksen, jossa todettiin, että kynttilä ei tuota alipainetta ja että se on tehoton poistamaan vahaa korvakäytävästä. Useat tutkimukset ovat osoittaneet, että korvakynttilöihin muodostuu samoja jäämiä myös poltettaessa muualla kuin korvassa; jäämät ovat yksinkertaisesti kynttilän vahaa ja nokea.


title: Korvakynttilähoito

text: Lokakuussa 2007 Yhdysvaltain Food and Drug Administration antoi varoituksen, jonka mukaan korvakynttilät ovat "vaaraksi terveydelle, kun niitä käytetään niinä annoksina ja sillä tavalla, tai niin usein ja niin pitkään kuin pakkausmerkinnöissä määrätään, suositellaan tai ehdotetaan" –– "palava kynttilä kasvojen lähellä aiheutta huomattavan vaaran, että syntyy ihon tai hiusten palovammoja tai välikorvavaurioita"


title: Korvakynttilähoito

text: Euroopassa joissakin kynttilöissä on CE-merkintä (93/42/ETY), useimmiten valmistajan itse antama. Merkki osoittaa, että laite on suunniteltu ja valmistettu siten, että ei vaaranneta potilasturvallisuutta, mutta mitään riippumatonta testausta ei vaadita.


title: Korvakynttilähoito

text: Australiassa Biosun-korvakynttilöillä on luokittelu "IIB Medical Device" ja numero 142411 luettelossa "Australian Register of Therapeutic Goods".


title: Korvakynttilähoito

text: Korvakynttilöitä on laajalti saatavissa Yhdysvalloissa, mutta niiden myynti ja maahantuonti on laitonta, jos siihen liittyy väitteitä terveysvaikutuksista. Korvakynttilöitä ei voi markkinoida "sairauksien diagnosointiin, parantamiseen, hoitoon tai estämiseen".


title: Korvakynttilähoito

text: Korvakynttilöitä valmistava Biosun nimittää tuotteitaan "hopi"-kynttilöiksi, mutta hopi-intiaanien lääkintäperinne ei tunne tällaisia hoitoja. Vanessa Charles hopi-heimojen neuvostosta on todennut, että korvakynttilähoito "ei ole eikä ole koskaan ollut hopien käyttämä menetelmä." Hopi-heimo on toistuvasti pyytänyt, että Biosun lakkaisi käyttämästä nimeä "Hopi Ear Candle". Biosun ei ole pyyntöä noudattanut ja väittää edelleen, että korvakynttilät ovat peräisin hopi-heimolta.


title: Marien taistelu

text: Marien taistelu (engl. "Marie: A True Story") on vuonna 1985 kuvattu tositapahtumiin perustuva rikosdraama, joka kertoo Marie Ragghiantin elämänvaiheesta ja vuonna 1977 tapahtuneesta tapauksesta. Elokuvan pääosia esittävät Sissy Spacek, Jeff Daniels, Keith Szarabajka, Morgan Freeman, Fred Thompson, Lisa Banes, John Cullum, Graham Beckel ja Macon McCalman. Elokuvan on ohjannut Roger Donaldson. Elokuva perustuu Peter Maasin samannimiseen kirjaan. Elokuva ei menestynyt taloudellisesti.


title: Maikat

text: Maikat (engl. "Teachers") on vuonna 1984 kuvattu draamakomedia. Elokuvan pääosia esittävät Nick Nolte, JoBeth Williams, Ralph Macchio, Judd Hirsch, Richard Mulligan, Morgan Freeman, Laura Dern, Crispin Glover, William Schallert ja Madeleine Sherwood. Elokuvan on ohjannut Arthur Hiller. Elokuva tuotti maailmanlaajuisesti yli 27,5 miljoonaa dollaria.


title: Alma Hongell

text: Alma Alexandra Hongell (o.s. Backlund; 15. lokakuuta 1849 Uusikaarlepyy – 6. tammikuuta 1935 Kokkola) oli suomalainen opettaja ja ruotsin kielellä kirjoittanut lastenkirjailija. Hän käytti nimimerkkiä A***.


title: Alma Hongell

text: Hongell toimi jo 13-vuotiaana opettajana kotikaupungissaan Uudessakaarlepyyssä, ja hän piti siellä myös lainakirjastoa. Mentyään 1877 naimisiin merikapteeni Gustaf Hongellin kanssa hän muutti Kokkolaan, jossa perheellä oli talo Isokatu 32:ssa. Gustaf Hongellista tuli 1890 vaasalaisen parkkilaiva "Melusinen" kapteeni. Vuonna 1895 "Melusine" lähti hakemaan tiikkipuulastia Taka-Intiasta, ja tällä matkalla myös Alma Hongell oli mukana. Paluumatkalla laivassa puhkesi beriberitauti, johon kapteeni Hongell ja molemmat perämiehet menehtyivät. Alma Hongell joutui ottamaan vastuun laivasta, ja hän saikin sen maaliskuussa 1896 turvallisesti perille Falmouthiin Englantiin, jossa lasti purettiin, ja sieltä edelleen kotisatamaan Vaasaan. Merivakuutusyhdistys myönsi Hongellille keväällä 1897 pienen 40 markan kuukausieläkkeen sekä yhdistyksen kultaisen ansiomerkin.


title: Alma Hongell

text: Hongell kirjoitti useita lastenkirjoja sekä omalla nimellään että nimimerkillä A***.


title: Alma Hongell

text:
Omalla nimellä:
Nimimerkillä "A***":


title: Ilona Meretoja

text: Adéle Ilona Ingeborg Meretoja (1. helmikuuta 1911 Tallinna – 26. kesäkuuta 1979 Turku) oli suomalainen kirjailija.


title: Kauko Nurminen

text: Kauko Gunnar Nurminen (26. heinäkuuta 1927 Lappeenranta – 1. tammikuuta 1989 Lappeenranta) oli suomalainen pakinoitsija joka käytti nimimerkkiä Gee.


title: Georgina Beyer

text: Georgina Beyer, entinen George Bertrand, (s. marraskuussa 1957) oli maailman ensimmäinen avoimesti transsukupuolinen pormestari (Carterton, Uusi-Seelanti), samoin parlamentin jäsen. Hän oli 27. marraskuuta 1999 - 14. helmikuuta 2007 Uuden-Seelannin parlamentin jäsen, hänet oli valittu työväenpuolueesta Uudessa-Seelannissa.


title: Maria Järvi

text: Elsa Maria Järvinen, kirjailijanimi Maria Järvi (20. tammikuuta 1926 Kivennapa – 26. kesäkuuta 1989 Pälkäne) oli suomalainen kirjailija.


title: Maria Järvi

text:
Nimellä "Maria Järvi":
Nimellä "Elsa Järvinen":
Nimellä "Maria Järvinen":


title: HMS Sir Galahad

text: HMS Sir Galahad on ollut kolmen Britannian Kuninkaallisen laivaston tai sitä tukevan Royal Fleet Auxiliaryn aluksen nimenä.


title: Helen af Enehjelm

text: Helen Margaret Mary af Enehjelm, o.s. Moller (9. huhtikuuta 1909 Bakersfield, Kalifornia – 27. elokuuta 1991 Hämeenlinna) oli suomalainen ruotsin kielellä kirjoittanut kirjailija.


title: Helen af Enehjelm

text: Af Enehjelmin vanhemmat olivat isännöitsijä Henry Moller ja Ellen Loyola O'Doherty ja puoliso vuodesta 1930 diplomi-insinööri Hugo Erik Gustaf af Enehjelm. Hän tuli ylioppilaaksi 1926, suoritti Bachelor of Arts -tutkinnon 1930 ja opiskeli McGill University -yliopistossa Montrealissa. Opintomatkan Viroon hän teki 1935 ja Ruotsiin 1946.


title: RFA Olna (A123)

text: RFA Olna (viirinumero A123) oli Britannian kuninkaallisen tukilaivaston () Ol-luokan tankkeri.


title: RFA Olna (A123)

text: Alus tilattiin Hawthorn Leslie and Companyltä. Sen köli laskettiin 2. heinäkuuta 1964 ja alus laskettiin vesille 28. heinäkuuta 1965. Alus valmistui 1. huhtikuuta 1966.


title: RFA Olna (A123)

text: Alus lähti "HMS Bristolin" saattamana Falklandille, jossa sen tehtävä oli pääosin tankata lentotukialusosaston aluksia. Alus osallistui 1990 Persianlahden sotaan, jossa se kuului tankkeriosastoon. Se saapui operaatioalueelle elokuussa hieman Irakin Kuwaitin valtauksen jälkeen, ja alus oli sotatoimialueella koko kriisin ajan lukuun ottamatta lyhyttä Singaporessa vietettyä huoltojaksoa.


title: RFA Olna (A123)

text: Alus siirrettiin 1999 reserviin sijoitettuna Gibraltarille, kunnes Sierra Leonen kriisin alkaessa se otettiin jälleen palvelukseen vuonna 2000. Se ei osallistunut operaatioon, vaan se vapautti muita aluksia osallistumalla Skotlannin rannikolla pidettyyn harjoitukseen. Harjoituksen päätyttyä alus palasi reserviin, kunnes se sijoitettiin poistolistalle.


title: RFA Olna (A123)

text: Alus myytiin turkkilaiselle laivanromuttamolle maaliskuussa 2001, mutta sen suuren asbestipitoisuuden vuoksi alus siirrettiin Kreikkaan ja edelleen Alangiin Intiaan romutettavaksi.


title: Vinnie Paz

text: Vincenzo Luvineri (s. 5. lokakuuta 1977 Agrigento, Sisilia, Italia), tunnetaan paremmin taiteilijanimellään Vinnie Paz, on italialaissyntyinen yhdysvaltalainen rap-artisti. Oltuaan mukana ryhmäprojekteissa vuosien ajan, hän julkaisi debyyttisooloalbuminsa "Season of the Assasin" vuonna 2010.


title: Vinnie Paz

text: Vinnie Paz on tullut tunnetuksi Philadelphialaisessa rap-ryhmä Jedi Mind Tricksissä sekä hiphop-kollektiivi Army of the Pharaohsista.


title: Vinnie Paz

text: Pazin kappaleet ovat usein poliittisia, kaunistelemattomia ja aggressiivisesti räpättyjä ja artisti ammentaakin tekstiensä aiheet usein mm. historiasta, uskonnosta, mytologiasta, rikoksista, sodasta ja salaliittoteorioista. Hän on myös suuri nyrkkeilyfani ja käyttää runsaasti lajiin liittyviä viittauksia.


title: Vinnie Paz

text: Vinnie muutti lapsena Sisiliasta Yhdysvaltoihin ja aloitti räppäämisen 16-vuotiaana, jolloin hän alkoi tehdä musiikkia kellarissaan ystävänsä Stoupen kanssa. Kaksikko muodosti sittemmin räppäri Jus Allahin kanssa tunnetuimman projektinsa Jedi Mind Tricksin, joka on toiminut vaihtelevasti duona ja triona Vinnien ollessa ainoa pysyvä jäsen.


title: Vinnie Paz

text: Vinnie kasvoi katolisessa perheessä mutta kääntyi aikuisiällä muslimiksi kiinnostuttuaan uskonnosta lukiotoverinsa kautta.


title: Vinnie Paz

text:
Vinnie kertoi ”Carry on Tradition” -EP:llä kamppailleensa mielenterveysongelmiensa kanssa lähes kaksikymmentä vuotta ja kappale ”Is Happiness Just A Word” kertoo hänen kokemuksistaan depersonalisaatiohäiriön ja syvän masennuksen kanssa.
Jedi Mind Tricks#Diskografia


title: Vinnie Paz

text: Army of the Pharaohs#Diskografia


title: Matti Kokkonen

text: Matti August Kokkonen (24. helmikuuta 1932 Rautalampi – 13. lokakuuta 1992 Rautalampi) oli suomalainen radiosähköttäjä ja kirjailija. Hän käytti myös nimimerkkiä "Martti Nora".


title: Matti Kokkonen

text: Kokkosen vanhemmat olivat kansakoulunopettaja Martti Eino Vilhelm Kokkonen ja Kaisa Elmiina Kettunen. Hän oli naimisissa vuodesta 1957 kansakoulunopettaja Pirkko Marja Hyttisen kanssa.


title: Kerrasta poikki (albumi)

text: Kerrasta poikki on suomalaisen Tarja Ylitalon studioalbumi vuodelta 1980. Se on Ylitalon esikoisalbumi.


title: Olavi Henriksson

text: Olavi Vilhelm Henriksson (17. toukokuuta 1925 Helsinki – 22. joulukuuta 1994 Ypäjä) oli suomalainen kirjailija. Hänen kolmas romaaninsa Miekkatanssi voitti ensimmäisen palkinnon historiallisen romaanin kirjoituskilpailussa Gummerus-kustantamon juhlavuonna 1972.


title: Tyttö Pohjolasta

text: Tyttö Pohjolasta on suomalaisen Tarja Ylitalon studioalbumi vuodelta 1981.


title: HMS Antrim (D18)

text: HMS Antrim (viirinumero D18) oli Britannian Kuninkaallisen laivaston County-luokan hävittäjä, joka palveli Falklandin sodassa.


title: HMS Antrim (D18)

text:
Alus tilattiin 5. tammikuuta 1965 Upper Clyde Shipbuildersilta ja sen köli laskettiin vuotta myöhemmin 20. tammikuuta 1966. Alus laskettiin vesille 19. lokakuuta 1967 kumminaan kalustosta vastanneen apulaispuolustusministeri Roy Masonin puoliso. "HMS Antrim" otettiin laivastopalvelukseen 14. heinäkuuta 1970.
"HMS Antrim" oli Falklandin sodan Etelä-Georgian saaren vallanneen osaston lippulaivana huhtikuussa 1982. Aluksen Westland Wessex HAS.3 -helikopteri pelasti 16 Special Air Servicen sotilasta Fortunan jäätiköltä. Sama helikopteri osallistui Argentiinan laivaston "ARA Santa Fen" liikuntakyvyttömäksi saattamiseen. Etelä-Georgian argentiinalaisosaston johtaja kapteeni Largos vahvisti osastonsa antautumisen allekirjoituksellaan "HMS Antrimin" messissä.


title: HMS Antrim (D18)

text: Tukiessaan San Carloksen maihinnousua alus joutui ilmahyökkäyksen maaliksi, jolloin siihen osui 1 000 naulan pommi. Pommi ei kuitenkaan lauennut, ja se saatiin tehtyä vaarattomaksi.


title: HMS Antrim (D18)

text: Alus poistettiin palveluksesta 1984 ja myytiin 22. kesäkuuta Chilelle, joka nimesi sen "Almirante Cochraneksi". Alus modernisoitiin kuten sisaraluksensa "Blanco Encalada", jolloin sen Sea Slug -ohjukset poistettiin ja takakannen helikopterialuetta suurennettiin. Aluksen Sea Cat -ohjukset korvattiin 1996 Barak-ilmatorjuntaohjusjärjestelmällä.


title: HMS Antrim (D18)

text: Alus poistettiin palveluksesta 7. joulukuuta 2006. Se hinattiin 11. joulukuuta 2010 Kiinaan romutettavaksi.


title: Uusi maailmanjärjestys (salaliittoteoria)

text: Uusi maailmanjärjestys (, ) viittaa salaliittoteorioihin, joiden mukaan voimakas salaseura olisi tehnyt salaisen suunnitelman kaapatakseen maailmassa vallan ja pystyttääkseen maailmanhallituksen sekä perustaakseen yhden maailmanuskonnon koko maailmaan.


text: Uuden maailmanjärjestyksen ydinjoukoksi on eri teorioissa ehdotettu muun muassa illuminatia, vapaamuurareita, Bilderberg-ryhmää, Bohemian Grovea, Euroopan Unionia ja sionisteja.


text: Erityisen suosittuja salaliittoteoriat Uudesta maailmanjärjestyksestä ovat Yhdysvalloissa.


title: Nurminen

text: Nurminen on suomalainen sukunimi, joka on muun muassa seuraavilla henkilöillä:


title: Lambdakalkyyli

text: Lambdakalkyyli () on formaalin laskennan malli. Sen avulla voidaan käsitellä matemaattisia ja laskennallisia ongelmia.


title: Lambdakalkyyli

text: Lambdakalkyyli on Turing-täydellinen, eli sillä voidaan ilmaista mitä tahansa matemaattisia laskennan ongelmia.


title: Lambdakalkyyli

text: Lambdakalkyyliä voidaan myös itsessään pitää ohjelmointikielenä.


title: Lambdakalkyyli

text: Alonzo Church kehitti lambdakalkyylin kollegoineen 1920 ja 30-luvulla.


title: Lambdakalkyyli

text: Korjattuaan ensiversionsa ongelmia Church julkisti vuonna 1936 tietojenkäsittelyyn sopivan osion, "tyypittömän lambdakalkyylin". Myöhemmin 1940-luvulla Church julkisti "yksinkertaisesti tyypitetyn lambdakalkyylin".


title: Lambdakalkyyli

text: Funktionaaliset ohjelmointikielet perustuvat pitkälti lambda-kalkyyliin.


title: Lambdakalkyyli

text: Lambdakalkyylin ilmaisu koostuu termeistä. Termit ovat muuttujat, lambda-abstraktiot, ja sovellukset. Muuttujia määritellään abstraktioilla, ja niitä käytetään sovelluksilla.Lambda-abstraktiota symboloi kreikkalaisen aakkosten kirjain λ.


title: Lambdakalkyyli

text: Numerot voidaan ilmaista monilla eri tavoin. Yksi tapa on Churchin numeraalit.


Lambdakalkyyli


title: Lambdakalkyyli

text: Tyypittämättömässä lambdakalkyylissä ei ole lainkaan valmiiksi määriteltyjä vakioita tai operaattoreita kuten numerot, aritmeettiset operaatiot tai ehtolauseet. Tarvittaessa ne määritellään, kuten esim. numerot Churchin numeraaleilla.


title: Lambdakalkyyli

text: Tyypitetyssä lambdakalkyylissä jokaiselle termille tulee olla yksi tyyppi.


title: Vitikkalanluoto

text: Vitikkalanluoto ja sen sisarsaari Vuorionsaari, sijaitsevat Kokemäenjoessa Kokemäellä Risteellä ja Kyttälässä keskustasta kolme kilometriä itään päin. Saaria erottaa hyvin kapea Putajanhaara. Vitikkalanluotoa ympäröi Risteeltä lukien myötäpäivään Kokemäenjoen pääuoma, Putajanhaara, Kyttälänhaara, Ruoppahaara ja Kiettareenhaara. Vuorionsaarta ympäröi Putajanhaara, Kokemäenjoen pääuoma ja Vuorionhaara. Leveimmillään joki on 100−200 metriä saaren länsipuolella, mutta Putajanhaarassa, jonka takana on Vuoriosaari, leveys on ainoastaan 20 metriä. Saarella on saattanut olla aiemmin toinenkin nimi "Viheriäsaari" .


title: Vitikkalanluoto

text: Kokemäen Vitikkala on vanha keskiaikainen talo, jonka eräs varhainen talollinen vuodelta 1466 tunnetaan nimeltä Heikki Vitikka. Lähteiden mukaan vaikuttaa siltä, ettei luodolla ole keskiajalla ollut muita taloja. Talo on myöhemmin ollut säteriratsutila, jonka ensimmäinen tunnettu omistaja oli Kassari Baranoff (vuodesta 1610 alkaen) ja tämän jälkeen kartanon omistussuhteet tiedetään nykypäivään asti. Talolla ei 1700-luvulla ollut torppia, mutta 1800-luvulla ja 1900-luvun alussa niitä oli kaksi, joista ainakin toinen oli Vuorionsaarella.


title: Vitikkalanluoto

text: 1790-luvulla Kokemäellä suoritettiin isojako, jossa Vitikkalan talon maan jakoa käsiteltiin Hintikkalan jakokunnassa. Siinä yhteydessä koko Vitikkalanluoto tuli Vitikkalan omistukseen 20. helmikuuta 1797 . Vuoden 1918 maanvuokrauslain nojalla siitä erotettiin 2 torppaa ja yksi lohkotila, jotka sijaitsivat Vitikkalanluodolla ja Vuorionsaarella.


title: Vitikkalanluoto

text: Vitikkalanluodon luonnosta 1700-luvun lopulla tiedetään vähän. Luodon ainoa talo viljeli vain Vitikkalanluodon länsiosaa. Itäpuoli saarta oli suota ja keskellä kasvoi hieman metsää. Tilanne saatoi olla samanlainen keskiajalta saakka. Isonjaon jälkeen talon omistaja Kaarle Juhaninpoika Vitikkala kuivasi suot ja otti ne viljelyyn. Aivan rannoille ei viljely ulottunut, sillä rajut tulvat kastelivat rantamaat säännöllisesti. Rantaniityiltä otettiin ilmeiseti vain heinät talteen.


title: Vitikkalanluoto

text: Ennen muinoin luotoja ympäröivät kosket ja virtaavat jokiosuudet. Toistuvat tulvat johtuivat keväisin lumen sulaamisesta ja jäidenlähdöstä, joka ilmeisesti tukki ahtaat kosket Vitikkalanluodon ja Vuorionsaaren ympäriltä. Tässä kohtaa lienee Kokemäenjoen vaikein pullonkaula, jota alettiin 1750-luvulla perkaamalla aukaisemaan. Ruotsin kuninkaan antamien määrärahojen niukkuudesta johtuen työ jäi kesken ja sitä jatkettiin myöhemmin Venäjän keisarin rahoittamana. Vuosina 1817-1818 perattiin Vitikkalanluodon Niskakoski sekä Vuorionsaaren Köysikoski ja Kuivakoski. Ennen koskien perkauksia niissä pyöri 5 viljamyllyä, joista 3 olivat Vuorion torpan luona, yksi Putajankoskessa ja yksi Niskakoskessa. Tehdyt perkaustyöt pudottivat vedenpintaa niin paljon, etteivät myllyt jaksaneet enää pyöriä. Vitikkalan talolla oli myös kalastamo.


title: Vitikkalanluoto

text: Nykyään Vitikkalanluodosta puolet on metsää ja puolet on peltomaata. Saaressa on kolmessa paikassa vakituista asutusta ja muuten siellä on paljon mökkejä.


title: Vitikkalanluoto

text: Myös joen leveys hankaloitti liikkumista. Talvella Vitikkalanluodon läpi kulki talvitie, jota pitkin pääsi metsien ja soiden yli Kauvatsalle. Vuorionsaaren ja Vitikkalanluodon välissä virtaavan Putajanhaara ylitse kulki 1700-luvulla kiinteä silta. Nykyinen silta on Huhkolan kohdalla. Kokemäenjoen pääuoma ylitettiin ennen siltojen rakentamista veneillä ja lautoilla, mutta myöhemmin myös losseilla. Joki voidaan vielä nykyäänkin ylittää yksityisellä lossilla kartanon kohdalla, mutta liikenne hoituu nykyään Kiettareen sillan kautta tai jalankulku rautatiesillan kautta Risteeltä. Vuorionsaarelle vie myös yksityinen lossi. Kyttälään pääsee kolmen rautatiesillan kautta kävellen itäpuolelta Kyttälästä Vuorionsaaren kautta ja länsipuolelta Risteeltä.


title: Vitikkalanluoto

text: Vitikkalanluotoon ei nykyäänkään pääse ajamaan suoraan mantereelta, vaan ensin pitää ajaa Kiettareelle, jossa on silta Ruoppajoen kohdalla. Kiettareelle pääsee ajamalla Risteen kautta sillan yli Kiettareen kylään ja ajetaan Kiettareen pohjois päähän sillalle. Toinen reitti tulee VT2-tieltä Ronkankulmaan Kiettareen siltaan.


title: Vitikkalanluoto

text: Porin ja Rauman rautatiet kohtaavat Kokemäellä, josta rata jatkaa Vitikkalanluodon yli Sastamalaan ja Tampereelle. Raiteet ylittävät Kokemäen joen Pahakosken kohdalta Risteellä ja Putajankosken kohdalta Vuorionsaareen, josta viimeiseksi ylitetään Vuorionhaara mantereen puolelle Kyttälään.


title: Agnes Baden-Powell

text: Agnes Baden-Powell (16. joulukuuta 1858 – 2. kesäkuuta 1945) oli Robert Baden-Powellin nuorempi sisar, ja hän toi jokamiehen oikeudet ja samalla partiotoiminnan mahdolliseksi myös naisille.


title: SKP:n Hämeen piirijärjestö

text: SKP:n Hämeen piirijärjestö on Suomen Kommunistisen Puolueen toimintaa Hämeen vaalipiirissä ohjaava järjestö, jonka piiritoimisto sijaitsee Riihimäellä. Piirijärjestön varapuheenjohtaja Tero Pitkä on Heinolan kaupunginvaltuutettu.


title: Small World

text: Small World on belgialaisen Philippe Keyaerstin suunnittelema lautapeli. Pelin julkaisi Days of Wonder vuonna 2009. Games-lehti palkitsi sen vuonna 2010 parhaana uutuuspelinä.


title: Small World

text: Small Worldin pelimaailma sijoittuu fiktiiviseen fantasiatilaan, jossa 2-5 pelaajan ohjaamat olennot sotivat toisiaan vastaan. Pelissä käytetään hyväksi eri rotujen yksilöllisiä kykyjä sekä erikoisvoimia. Pelin pääpaino on pelilaudan alueiden valtaamisella ja puolustamisella sekä rotu-erikoisvoima-yhdistelmillä, joiden ansiosta jokainen pelikerta on erilainen.


title: Small World

text: Aluksi jokaiselle pelaajalle jaetaan 5 voittopistemerkkiä. Pelaaja jolla on suipoimmat korvat aloittaa pelin. Peli jatkuu tämän jälkeen myötäpääivään pelaajalta pelaajalle. Seuraavaksi pelaajat valitsevat kukin vuorollaan ensimmäiset rotunsa ja erikoisvoimansa (jotka ilmaantuvat pakasta valittavaksi satunnaisessa järjestyksessä).


title: Small World

text: Tämän jälkeen pelaajat aloittavat imperiumiensa rakentamisen pelilaudan eri puolilta. Pelaajille jaetaan heidän rotu- ja voimakorttiensa mukainen lukumäärä pelimerkkejä. Nämä pelimerkit kuvastavat rodun armeijoiden kokoa.


title: Small World

text: Jossakin vaiheessa pelaajan pelimerkit loppuvat ja hänen on mielekästä siirtyä "declineen", rappiotilaan, jolloin hänen aiempi sivilisaationsa jää kartalle säilyttäen kaikki alueensa. Pelaaja ei voi kuitenkaan enää ohjata kyseistä sivilisaatiota, ja rodun sotavoimat vähenevät minimiin. Pelaajat voivat myös valloittaa toisten rotujen alueita viemällä paikalle ylivoimaisen armeijan tai onnistumalla nopanheitossa.


title: Small World

text: Jokaisen vuoron lopussa pelaajat saavat valloittamiensa alueiden verran voittopisteitä. Lisäksi voittopisteitä saa erilaisista erikoisvoimista ja -tapahtumista. Viimeisen vuoron loppuessa eniten voittopisteitä hankkinut pelaaja voittaa.


title: Small World

text: Pelissä on useita rotuja ja erikoisvoimia . Emopelissä rotuja on 14 kappaletta ja erikoisvoimia 20.


title: Small World

text:
Roduilla on rotuvoima (Race Power), esimerkiksi ihmiset (Human) saavat ylimääräisen voittopisteen jokaista vallattua peltomaata kohti.
Erikoisvoimat (Special Power) antavat rodulle sattumanvaraisen kyvyn, esimerkiksi diplomatian, jolla voi estää haluttua pelaajaa hyökkäämästä itsensä kimppuun.


title: Small World

text: Peliin on emopelin lisäksi saatavilla myös erillisiä lisäosia, jotka muuttavat peliä esimerkiksi satunnaisten luonnonkatastrofien muodossa. Lisäksi lisäosat tuovat mukanaan uusia rotuja ja erikoisvoimia.


title: Small World

text: Lisäosia ovat:Lisäksi pelin harrastajat ovat kehitelleet peliin omia lisäosia, esimerkiksi Community Compendium -lisäosasarjan.


title: Small World

text: Pelistä on saatavilla myös iPad-versio. Kyseisessä versiossa pelaajien lukumäärä on rajattu kahteen, pelaajaan ja tietokoneen ohjaamaan robottiin.


title: Annankatu kylmänä talviaamuna

text: Annankatu kylmänä talviaamuna on Magnus von Wrightin (1805–1868) vuonna 1868 maalaama öljyvärimaalaus. Maalaus perustuu taiteilijan Helsingin kodin, Annankadun ja Uudenmaankadun kulmassa sijainneen asunnon ikkunoista avautuneeseen näkymään. Maalaus on harvinainen dokumentti empireajan Helsingistä. Se kuuluu Ateneumin taidemuseon kokoelmiin, johon se on ostettu vuonna 1869.


title: Annankatu kylmänä talviaamuna

text: Öljyvärityössä "Annankatu kylmänä talviaamuna" on helsinkiläinen talviaamu maalattu pikkutarkasti. Pakkasen purevuus, nouseva auringon valo, lumiset puiden oksat ja talojen piippujen savuihin kuvastuva auringon valo luovat maalaukseen pakkasaamun tunnelmaa. Etualalla olevan likaantuneen kadun lumen takana kaikki on puhdasta ja kirpeää. Ihmiset ovat aloittaneet päivän työnsä. Nainen pitkässä hameessaan kuljettaa puista saavia kelkassaan, ajuri suuren heinäkuormansa päällä on pysähtynyt korkean puisen aidan eteen ja portin sisäpuolella olevan talon pihassa oleva hevonenkin on jo valjastettu. Näkymän elolliset olennot ovat vasta varjossa kun siniharmaalle taivaalle nouseva auringon valo värjää empireajan keltaiset rakennukset valollaan. Muutoinkin empiren värit sininen, keltainen ja valkoinen hallitsevat tätä teosta.


title: Annankatu kylmänä talviaamuna

text: Magnus von Wright maalasi teoksen kuolinvuotenaan ja siten se on hänen viimeisiä töitään. Von Wright oli jo kahden vuosikymmenen ajan maalannut kartano- ja kaupunkinäkymiä, ja Helsinki-aiheiset teokset päättivät sarjan. Magnus Von Wrightin, kuten myös kahden muun taiteilijaveljensä töiden lähtökohtana oli luonnon tarkkailu. Alkuun Magnus von Wright maalasi vesivärein ja guassein. Vasta noin 40-vuotiaana hän siirtyi öljyväreihin. Hän toimi tuolloin yliopiston piirustuksen opettajana eikä hän voinut toimia ainoastaan taiteilijana.


title: Annankatu kylmänä talviaamuna

text: Maalauksen syntyaikoina von Wright -veljesten pikkutarkka maalaustapa oli jo vanhanaikaista, ja Wrightillä oli viimeisinä vuosinaan taloudellisia vaikeuksia.


title: Wałęsa (elokuva)

text: Wałęsa on Andrzej Wajdan ohjaama elämäkertaelokuva Puolan johtajaksi kohonneesta Lech Wałęsasta. Wałęsaa näyttelee Robert Wieckiewicz. Wałęsan vaimonsa Danutan roolissa on Agnieszka Grochowska.


title: Bungayn linna

text: Bungayn linna on Roger Bigodin rakennuttama linna, joka on nykyään raunioina, Suffolkissa Englannissa.


title: Bungayn linna

text: Roger Bigod rakensi linnan Waveney-joen varrelle vuoden 1100 aikoihin. Hänen poikansa Hugh kapinoi kahdesti kuningas Tapania vastaan. Noustuaan valtaistuimelle kuningas Henrik II takavarikoi Hughin maat, mukaan lukien Bungayn. Saatuaan maat takaisin kuninkaalta vuonna 1163, hän rakennutti Bungayhyn kivestä keskuslinnan, jonka valmistumiseen meni arviolta kymmenen vuotta. Toisen kapinan jälkeen vuonna 1173 kuninkaan kannattajat piirittivät linnan ja tuhosivat sen. Todennäköisesti Roger Bigod, joka vuonna 1294 hankki rakennusluvan, rakennutti sisäänkäyntiä vartioivat kaksoistornit. Hänen kuolemansa jälkeen linnan maat joutuivat kuninkaalle ja linna alkoi rapistua.


title: Bungayn linna

text: Linna kuvataan vuodelta 1382 peräisin olevassa dokumentissa vanhaksi ja raunioituneeksi.


title: Sulkeuma (ohjelmointi)

text: Sulkeuma () on funktion ja sen käyttämien (ei-paikallisten) muuttujien viitetaulun yhdistelmä. Tietojenkäsittelytieteessä sulkeuma on ensiluokkainen funktio leksikaaliseen kontekstiin sidottujen vapaiden muuttujien kera.


title: Sulkeuma (ohjelmointi)

text: Sulkeumia on kutsuttu Lispissä codice_1eiksi.


title: Sulkeuma (ohjelmointi)

text: Esimerkkinä EcmaScript-kielinen (Javascript) funktio:


title: Sulkeuma (ohjelmointi)

text: Kutsuttaessa esimerkkifunktio palauttaa toisen funktion, joka puolestaan pystyy palauttamaan arvon "wikipedia" siitä huolimatta, että ulkoisen funktion suoritus on jo loppunut. Tämä on mahdollista, koska EcmaScript tallentaa ulkoisen funktion viitetaulun sisäiseen funktioon.


title: Sulkeuma (ohjelmointi)

text: Sulkeuma mahdollistaa "leksikaalisen näkyvyysalueen" (), ts. niiden muuttujien näkyvyyden, jotka määriteltiin lähdekoodin mukaisessa kontekstissa.


title: Sulkeuma (ohjelmointi)

text: Sulkeumia käytetään paljon funktionaalisissa ohjelmointikielissä, ja kielissä kuten Scheme ja ML.


title: Rofekoksibi

text: Rofekoksibi (CHOS) on koksibien ryhmään kuuluva tulehduskipulääke. Toiminnaltaan se on syklo-oksigenaasin isoentsyymin COX-2:n estäjä. Rofekoksibi vedettiin markkinoilta vuonna 2004 sen aiheuttamien sivuvaikutusten vuoksi. Rofekoksibia on myyty kauppanimellä Vioxx.


title: Rofekoksibi

text: Muiden selektiivisten COX-estäjien tavoin rofekoksibi hillitsee tulehdusta vähentämällä prostaglandiinien tuotantoa. Ne eivät aiheuta eräiden muiden tulehduskipulääkkeiden tavoin riskiä maha-suolikanavan verenvuotoon. Rofekoksibi tuli markkinoille Yhdysvalloissa 1999 ja Suomessa vuotta myöhemmin. Yhdistettä käytettiin nivelrikon ja nivelreuman aiheuttaman tulehduksen ja kivun vähentämiseen ja akuuttiin kipuun ja se oli markkinoilta poisvetämiseen asti koksibien ryhmän lääkkeistä Suomessa käytetyin.


title: Rofekoksibi

text: Rofekoksibi on lipofiilinen ja sen imeytyminen ruuansulatuskanavasta vaihtelee potilailla. Pitoisuus on veressä suurin 2–9 tunnin kuluttua lääkkeen ottamisesta. Aine metaboloituu maksassa pääosin sytosolin oksidoreduktaasien vaikutuksesta dihydroksirofekoksibiksi ja edelleen 3,4-dihydrorofekoksibiksi. Vähäisemmässä määrin sen aineenvaihduntaan osallistuvat myös sytokromi P450-ryhmän entsyymit, jotka hapettavat sen aromaattisen renkaan, jolloin tuotteena muodostuu 5-hydroksirofekoksibia.


title: Rofekoksibi

text: Rofekoksibia valmistanut MSD veti lääkkeen pois markkinoilta syksyllä 2004. Syynä oli pitkäaikaisen käytön aiheuttama kohonnut sydäninfarktien ja aivohalvauksien vaara. Riski näihin oli jopa kaksinkertainen verrattuna lumelääkettä käyttäneisiin koehenkilöihin. Vuonna 2000 julkaistun niin kutsutun VIGOR-tutkimuksen (Vioxx GI Outcomes Research) mukaan riski sydäntapahtumiin oli jopa nelinkertainen naprokseeniin verrattuna.


title: Rofekoksibi

text: Lancet lehdessä 2005 julkaistun FDA:n tutkimuksen mukaan Vioxx aiheutti 88 000-140 000 vakavaa sepelvaltimotautitapausta. FDA:n tutkimukseen osallistunut virkamies David Graham kommentoi tapausta sanomalla, että Vioxx on katastrofi ja että tapaus on ennennäkemätön Yhdysvaltain historiassa.


title: Rofekoksibi

text: Rofekoksibin valmistuksen lähtöaine oli alkuperäisessä synteesissä 4-metyylitioasetofenoni. Se hapetettiin magnesiummonoperoksiftalaatin avulla sulfonijohdannaiseksi, joka bromattiin. Kyseinen tuote reagoi DBU:n vaikutuksesta fenyylietikkahapon kanssa muodostaen rofekoksibia. Vuosien 1996-1997 aikana kehitettiin useita muita menetelmiä yhdisteen valmistamiseksi. Nämä hyödynsivät muun muassa Suzuki-kytkentää, jossa katalyyttinä käytettiin tetrakis(trifenyylifosfiini)palladium(0):a, ja muita organometalliyhdisteiden katalysoimia reaktioita.


title: Beaivváš Sámi Našunálateáhter

text: Beaivváš Sámi Našunálateáhter on saamelainen kansallisteatteri, joka perustettiin vuonna 1981. Teatterin kotipaikka on Koutokeino.


title: Nyt riitti!

text: Nyt riitti! Tasa-arvoa arkeen on vuonna 2003 ilmestynyt Jennie Sjögrenin kirja feminismistä ja sukupuolten tasa-arvosta. Teos ilmestyi suomeksi vuonna 2005 Otavan kustantamana. Teos käsittelee arkipäiväistä sukupuolien eriarvoisuutta esimerkiksi työympäristössä ja kotitöiden suhteen ja esittää keinoja tasa-arvon parantamiseen yksilötasolla.


title: Fritz Brickell

text: Fritz Darrell Brickell (19. maaliskuuta 1935 Wichita, Kansas – 15. lokakuuta 1965 Wichita, Kansas) oli yhdysvaltalainen baseballpelaaja, pelipaikaltaan shortti. Hän pelasi MLB-uransa aikana New York Yankeesissa (1958–1959) ja Los Angeles Angelsissa (1961). Hän oli purutupakan käyttäjä ja kuoli 30-vuotiaana syöpään.


title: Fritz Brickell

text: Brickellin isä oli baseballpelaaja Fred Brickell.


title: Amaranthe

text: Amaranthe on vuonna 2008 perustettu ruotsalais-tanskalainen metallimusiikkia esittävä yhtye, jonka musiikissa on vaikutteita melodisesta metallista, power metalista ja popmusiikista.


title: Amaranthe

text: Toukokuussa 2009 yhtye joutui vaihtamaan nimensä Avalanchesta Amarantheksi. Marraskuussa 2013 yhtye ilmoitti Andreas Solveströmin jättäneen yhtyeen ja Henrik Englund Wilhelmssonin liittyneen uudeksi vokalistiksi hänen tilalleen.


title: Amaranthe

text: Marraskuussa 2016 Jake E ilmoitti pitävänsä taukoa, mutta maaliskuussa 2017 hän jätti bändin pysyvästi ja liittyi uuteen CyHra-yhtyeeseen. Hänen tilalleen tuli pysyvästi heinäkuussa 2017 Nils Molin, joka oli aluksi vain kiertueella mukana.


title: Haminalahden puutarhassa

text: Haminalahden puutarhassa on Ferdinand von Wrightin (1822–1906) öljyvärimaalaus, 43×57,5 cm. Teos on valmistunut noin 1856–1857, ja se kuvaa taiteilijan sisarta lapsineen suvun omistaman Haminalahden kartanon pihapiirissä. Lapset ruokkivat kesyjä lintuja suojassa auringonvarjon alla. Teos kuuluu Ateneumin taidemuseon kokoelmiin.


title: Haminalahden puutarhassa

text: Monet Ferdinand von Wrightin teokset kuvaavat dramaattista luontoa, mutta tässä maalauksessa vallitsee porvarillinen rauha. Aita erottaa pihapiirin, jossa on hoidettuja kukkapenkkejä ja aurinkovarjo peltomaisemasta, jota on kuvattu sanoilla "savupirttien Suomi". Tuonne aidan taakse lähemmäksi Kallaveden rantaa on vähän matkan päähän mousemassa Ferdinandin talo, Lugnet eli "rauha". Kesämaisema on usvainen, taivas on pilvessä ja kuvan henkilöt ovat siksi pukeutuneet lämpimästi.


title: Haminalahden puutarhassa

text: Maalauksen valmistumisen aikoihin koetettiin syventää suomalaisten suhdetta isänmaahansa lisäämällä heidän kiintymystään nimenomaan luonnonmaisemaan. Tämä oli varsinkin runoilija Johan Ludvig Runebergin tavoitteena. Hän sai ajatuksilleen tukea esimerkiksi kirjailija Sakari Topeliukselta. Toinen Suomen kansallinen merkkihahmo, J. V. Snellman, oli puolestaan sitä mieltä, että maahan sidottu isänmaanrakkaus osoittaa vain kansan alhaista sivistystasoa. On tulkittu, että tämä suomalaisille rakkaaksi tullut maalaus olisikin tullut rakkaaksi juuri siksi, että maalausta katsova ihminen voikin samaistua aidan tällä puolen olijoihin.


title: Aston Martin DB7

text: Aston Martin DB7 on urheiluauto, jota brittiläinen Aston Martin valmisti vuodesta 1994 vuoteen 2004. Prototyyppi valmistui marraskuussa 1992 ja debytoi Geneven autonäyttelyssä maaliskuussa 1993. Auton suunnittelivat Ian Callum ja Keith Helfet. DB7-mallia valmistettiin reilut 7 000 kappaletta. DB7 on takaveto ja siinä on moottorivaihtoehtoina 3,2-litrainen I6 tai 5,9-litrainen V12. Vuonna 1999 ilmestyi myös tehokkaampi DB7 V12 Vantage -malli, jossa oli 420 hv ja se kiihtyi 0–100 km/h 4,9 sekunnissa.


title: Lapsen ruumissaatto

text: Lapsen ruumissaatto on taiteilija Albert Edelfeltin (1854-1905) öljyvärimaalaus, 120×204 cm. Teos on valmistunut noin 1879. Sitä voidaan pitää ensimmäisenä pääosin ulkona maalattuna suomalaisena näyttelyteoksena. Edelfelt teki teoksen silmällä pitäen seuraavaa Pariisin Salongin näyttelyä. Vuoden 1880 Salongissa taulu palkittiin kolmannen luokan mitalilla. Se oli ensimmäinen kerta, kun suomalainen taiteilija menestyi Pariisin Salongin näyttelyssä näin hyvin. Teos kuuluu Ateneumin taidemuseon Antellin kokoelmiin, johon se on tallennettu vuonna 1907.


title: Lapsen ruumissaatto

text: Tunnelmaltaan rauhallisessa maalauksessa kuusi ihmistä kuljettaa lapsen ruumisarkkua soutuveneellä sinertävällä autereisen tyynellä järvellä. Ihmiset ovat pukeutuneet pyhävaatteisiinsa. Miehillä on yllään valkoiset paidat sekä mustat liivit ja hatut. Nuorilla naisilla on yllään valkoiset huivit ja valkoiset esiliinat. Vanha nainen on pukeutunut kokonaan mustaan vaatetukseen ja veneen keskellä istuu pieni punaposkinen tyttö sinertävissä vaatteissa. Maalaus on yleisilmeeltään vaatimattoman arvokas, jossa ihmiset lapsen kuolemaan alistuneina ovat kuljettamassa hänen ruumisarkkuaan hautausmaalle. Tyynehkö kesäpäivä ja maalauksen henkilöt rauhallisesti istumassa veneessä luovat kunnioittavan, hiljaisen, eteenpäin katsovan tunnelman tähän maalaukseen.


title: Lapsen ruumissaatto

text: Edelfelt maalasi teoksen ulkoilmassa Haikossa Porvoon lähellä kartanossa, jonka hänen äitinsä oli vuokrannut hänelle. Edelfelt pyrki maalaamaan maalauksen kokonaan luonnon mukaan realistisesti. Hän oli ollut ulkoilmarealismin ihailija jo 1870-luvun lopulta. Tässä asiassa hän oli kokenut muutoksen, koska hän oli hakeutunut 1870-luvun alussa ulkomaille oppiin tarkoituksenaan kouluttautua historiamaalariksi.


title: Starfucker

text: Starfucker (STRFKR) on yhdysvaltalainen elektronisen musiikin yhtye, joka perustettiin Oregonin Portlandissa vuonna 2007.


title: Starfucker

text: Yhtyeen jäsenet ovat Joshua Hodges, Shawn Glassford ja Keil Corcoran. Aikaisemmin kokoonpanoon kuului myös Ryan Biornstad.


title: Forsman (suku)

text: Forsman on Pohjanmaalta lähtöisin oleva suomalainen suku, jonka sukuhaaroista osassa nimi on suomennettu muotoon "Koskimies" ja yhdessä sukuhaarassa muotoon "Yrjö-Koskinen". Kaksi sukuhaaraa on myös aateloitu. Suku oli pitkään pappissuku, mutta myöhemmin siitä on tullut runsaasti sivistyneistön edustajia ja yhteiskunnallisia vaikuttajia. Suomessa on kuitenkin myös monia muita Forsman-nimisiä sukuja, jotka eivät ole sukua keskenään.


title: Forsman (suku)

text: Suvun vanhin tunnettu kantaisä on 1500-luvun alkupuolella Ruotsin Ångermanlandissa kirkkoherrana toiminut Nicolaus Petri. Hänen pojanpojan poikansa, majuri Johan Persson Forsman asettui 1600-luvulla asumaan Pohjanmaalle, ja hänen jälkeläisissään oli poika Johan Forsmanista alkaen pappeja kuudessa polvessa peräkkäin. Pääosa suvun päähaaran merkittävistä henkilöistä on nuoremman Johan Forsmanin pojanpojan pojan, lääninrovasti Zachris Forsmanin (1763–1839) jälkeläisiä. Näihin kuuluvat myös Koskimies-nimiset sekä vuonna 1884 aateloituun vapaaherralliseen Yrjö-Koskinen-sukuun kuuluvat. Johan Forsmanin nuoremmasta pojasta polveutuu toinen sukuhaara, joka myös aateloitiin, vuonna 1856 nimellä Forsman.


title: Forsman (suku)

text: Aateliseen sukuhaaraan kuuluvien nimet on kursivoitu.


title: Forsman (suku)

text: Myös Snellman-sukuun kuuluneet A. H. Virkkunen ja Paavo Virkkunen olivat äitinsä puolelta Forsman-sukua.


title: Warkauden Urheilijat

text: Warkauden Urheilijat ry (WU, Warkauden tehtaan voimistelu- ja urheiluseura (1904–1911), voimistelu- ja urheiluseura Elo (1911–1929)) on vuonna 1904 perustettu varkautelainen yhdistys, joka nykyisin toimii Varkaudessa junioreiden ja nuorten maastohiihdon erikoisseurana. Palloilupuolella toimi Varkauden suojeluskunnan palloilijat vuosina 1919–1929, jonka Eloon liittymisen seurauksena syntyi nykyinen WU.


title: Warkauden Urheilijat

text: WU:lla on ollut toimintaa myös useissa muissa lajeissa. Pesäpallon Suomen-mestaruuksista se kamppaili jo vuonna 1929 cupmuotoisessa kilpailussa pudoten jatkosta puolivälierissä. Naisten puolella seura selvisi aina loppuotteluun saakka vuonna 1946 häviten siinä Katajanokan Haukoille, johdettuaan ensimmäisen osaottelun jälkeen kahdella juoksulla. Myös kesällä 1940 oli tullut hopeaa.


title: Warkauden Urheilijat

text: Seurassa on pelattu myös jääpalloa ja jääkiekkoa. Jääkiekkomaalivahti ja -tuomari Raimo Sepponen on edustanut seuraa. Ainoalla Jääkiekon SM-sarjakaudella 1963–1964 joukkue saavutti 18 ottelussa yhden sarjapisteen vierastasapelillä Rauman Lukkoa vastaan. Joukkueen maaliero sarjassa oli 36–153. Joukkueen tehokkain pelaaja oli Pekka Olkkonen, 8+4=12.


title: Warkauden Urheilijat

text: Muita WU:ta edustaneita:


title: Jaakko Forsman (nuorempi)

text: Kaarle Juhana Jaakko Forsman (27. syyskuuta 1867 Turku − 30. elokuuta 1946 Helsinki) oli suomalainen historiantukija, opettaja ja tietokirjojen toimittaja. Hän sai professorin arvonimen vuonna 1940.


title: Jaakko Forsman (nuorempi)

text: Forsman toimi oppikoulun historian lehtorina Savonlinnassa ja Helsingissä. Hän laati oppikirjoja, toimitti tietosanakirjoja ja kirjoitti huomattavan osan Ison tietosanakirjan (1931−1939) artikkeleista.


title: Jaakko Forsman (nuorempi)

text: Forsmanin vanhemmat olivat varatuomari Carl Julian Forsman ja Johanna Theresia Alander. Hänen puolisonsa oli vuodesta 1896 Jenny Lovisa Saxén. Forsmanin poika oli kirjallisuudentutkija ja kriitikko Rafael Koskimies. Hänen veljensä oli lääketieteen tohtori ja pääjohtaja Akseli Koskimies. Hänen setiään olivat professori Jaakko Forsman ja valtiomies Yrjö Sakari Yrjö-Koskinen.


title: Grand anglo-français blanc et orange

text: Grand anglo-français blanc et orange on Ranskassa kehitetty laumassa metsästävä koirarotu. Sen hajuaisti on hyvin kehittynyt, joten se on hyvä metsästämään. Grand anglo-français blanc et orange on suoraan suomennettuna suuri valko-oranssi anglo-français. Se kuuluu anglo-français -rotuihin.


title: Grand anglo-français blanc et orange

text: Karvapeite on lyhyttä ja ohutta. Väri on valkoinen, jossa on keltaisen tai sitruunankeltaisen värisiä alueita. Raajat ovat lyhyehköt. Häntä on pitkä. Korkeus vaihtelee 60–70 cm välillä. Painoa rodulla on 30–36 kg.


title: Grand anglo-français blanc et orange

text: Grand Anglo-Français blanc et orange on luonteeltaan omistautunut. Se arvostaa omanarvontuntevaa omistajaa. Sen metsästysvietti on hyvin voimakas. Rotu vaatii paljon liikuntaa, eikä se sovi pieniin auntoihin.


title: Musta lammas (täsmennyssivu)

text: Musta lammas voi tarkoittaa seuraavia:Katso myös:


title: Grand anglo-français tricolore

text: Grand anglo-français tricolore on Ranskassa kehitetty koirarotu. Se metsästää laumoissa. Suoraan suomennettuna grand anglo-français tricolore on suuri kolmivärinen anglo-français. Se kuuluu anglo-français -rotuihin.


title: Grand anglo-français tricolore

text: Niska on melko pitkä. Karva on kerrostunutta ja karkeaa. Se on väriltään valkoinen, jossa on mustia ja tan-värisiä alueita. Koira voi painaa 34,5-35,5 kg ja sen korkeus vaihtelee 60–72 cm välillä.


title: Marguerite Monnot

text: Marguerite Monnot (28. elokuuta 1903 – 12. lokakuuta 1961) oli ranskalainen pianisti ja säveltäjä. Monnot on tehnyt Édith Piafille muun muassa laulut ”Hymne à l'amour” (1949) ja ”Milord” (1959). Monnot on säveltänyt musikaalin "Irma La Douce" (1960).


title: Marguerite Monnot

text: Marguerite Monnot syntyi sokean urkurin ja säveltäjän Marius Monnot’n tyttäreksi. Hän opiskeli musiikkia aluksi isänsä opettamana ja sitten Alfred Cortot’n ja Nadia Boulangerin johdolla. Hän debytoi pianistina jo kolmevuotiaana ja aloitti myös säveltämisen jo nuorella iällä.


title: Marguerite Monnot

text: Muutettuaan Yhdysvaltoihin Marguerite Monnot lopetti esiintymiset ja keskittyi säveltämiseen. Ensimmäinen hittilevytys oli Annette Lajonille sävelletty ”L’Etranger”, joka sai Ranskan akatemian Grand Prix du Disque -palkinnon 1935. Yhdessä sanoittaja Raymond Asson kanssa syntyivät monet Monnot’n suurista hiteistä, kuten Marie Dubas’n ja sitten Edith Piafin esittämä ”Mon legionnaire”. Monnot teki yhteistyötä Piafin kanssa kappaleilla ”L’Hymne à l'amour” ja ”C’etait un jour de fête”. Charles Dumontin kanssa syntyi Piafin esittämä laulu ”Les Amants d’un jour” ja René Rouzaud’n kanssa ”La goualante du pauvre Jean”." Henri Contet oli sanoittajana Piaf-hitissä ”Ma mome, Ma p’tite môme”, ja Georges Moustaki kappaleessa ”Milord”. Muita Monnot’n sävellyksiä ovat ”Paris Méditerranée”, ”J’ai dansé avec l’amour”, ”C’est un monsieur très distingué”, ”Tu es partout”, ”C’est à Hambourg”, ”Le petite monsieur triste” ja ”Escale”.


title: Luumut

text: Luumut on ruusukasveihin kuuluvan "Prunus"-suvun alasuku, johon kuuluvat aprikoosit ja luumut. Luumujen hedelmät on luumarjoja.


title: Decize

text: Decize on Ranskan kaupunki Bourgogne-Franche-Comtén alueella Nièvren departementissa. Se sijaitsee departementin eteläosassa Loirejoen varrella Neversin kaakkoispuolella. Decizessä on arviolta 5 626 asukasta (vuonna 2014) ja sen pinta-ala on 48,22 neliökilometriä.


title: Guggenheim Helsinki -suunnitelma

text: Guggenheim Helsinki on Solomon R. Guggenheimin säätiön suunnitelma taidemuseon rakentamiseksi Helsinkiin. Helsingin kaupunki tiedotti tammikuussa 2011 tilanneensa säätiöltä yhteistyöselvityksen museon aikaansaamiseksi. Säätiö on voittoa tuottamaton organisaatio, jonka tehtävänä on kerätä, säilyttää ja tulkita modernia- ja nykytaidetta sekä tutkia eri kulttuurien ideoita kuratoriaalisten ja kasvatuksellisten ja yhteistyöaloitteiden kautta. Hankesuunnitelma julkistettiin Helsingissä tammikuussa 2011, mutta kaupunginhallitus hylkäsi sen toukokuussa 2012 äänin 8–7.


title: Guggenheim Helsinki -suunnitelma

text: Guggenheimin säätiö julkaisi uuden suunnitelmaehdotuksen syyskuussa 2013. Tammikuussa 2014 kaupunginhallitus hyväksyi arkkitehtuurikilpailun ja varasi tontin Etelärannasta Guggenheim-säätiölle äänin 10–5. Yleinen, kaksiosainen arkkitehtuurikilpailu museolle käynnistyi toukokuussa 2014. Kilpailun tulokset julkistettiin kesäkuussa 2015, jolloin kuudesta finalistista voittajaksi valittiin ranskalaisen Moreau Kusunoki Architect -arkkitehtitoimiston ehdotus.


title: Guggenheim Helsinki -suunnitelma

text: Amos Rexin avaamisen jälkeen "The Guardian" -lehden arkkitehtuurikriitikko Oliver Wainwright totesi, että Helsinki on maailmanluokan kulttuurikohde ilman amerikkalaisen museon franchise-osastoa.


title: Guggenheim Helsinki -suunnitelma

text: Tammikuussa 2011 tiedotettiin Helsingin kaupungin tilaamasta yhteistyöselvityksestä Guggenheim Helsinki -museon aikaansaamiseksi. Selvityksen kahden miljoonan euron kustannukset maksoivat kaupunki, Berndt Arellin johtama Svenska Kulturfonden sekä Pirjo Ståhlen johtama Suomen Kulttuurirahasto. Helsingin kaupunkia selvitystyössä edusti Helsingin taidemuseon johtaja Janne Gallen-Kallela-Sirén.


title: Guggenheim Helsinki -suunnitelma

text: Päätös selvityksestä tehtiin useita kuukausia kestäneiden alustavien keskustelujen jälkeen. Helsingin kaupunginhallitus hyväksyi kaupungin ja Guggenheimin säätiön välisen sopimuksen selvityksen aloittamisen 17. tammikuuta 2011. Alustava työ ja kaupunginhallituksen päätös olivat salassa pidettäviä. Asia julkistettiin 18. tammikuuta 2011. Selvityksen oli määrä valmistua vuoden 2011 loppuun mennessä.


title: Guggenheim Helsinki -suunnitelma

text: Selvityksen laativat Guggenheimin henkilökunnan jäsenet Ari Wisemanin säätiön ja apulaisjohtajan Juan Ignacio Vidarten johdolla. Selvitystyöhön palkattiin myös ulkopuolisia konsultteja, kuten monikansallinen Boston Consulting Group. Helsingin kaupungin edustaja Gallen-Kallela-Sirén arveli, että hankkeen toteutuessa Guggenheim Helsinki -museo valmistuisi vuosina 2017–2018.


title: Guggenheim Helsinki -suunnitelma

text: Selvityksessä kartoitettiin Suomeen kaavaillun uudistavan ja monialaisen taidemuseon mahdollisia tehtäviä ja rakenteita sekä sitä, millaiseksi museon näyttelytoiminta ja pedagoginen ohjelmisto voisi muodostua. Tarkastelun kohteina oli myös suunnitellun museon suhde Helsingin nykyisiin kuvataidelaitoksiin, museon taloudelliset vaikutukset sekä Guggenheimin säätiön rooli hankkeessa. Selvityksen lähtökohtana oli museon toiminta-ajatuksen ja sisällön pohdinta, ja sen tavoitteena oli hahmottaa millainen 2000-luvun museo voisi olla.


title: Guggenheim Helsinki -suunnitelma

text: Lisenssimaksu Guggenheim-säätiölle olisi noin 23,4 miljoonaa euroa 20 ensimmäiseltä vuodelta eli 1,3 miljoonaa euroa vuodessa. Keskustelu kävi kiivaana museon puolesta ja vastaan.


title: Guggenheim Helsinki -suunnitelma

text: Suunnitelman mukaan museon käyttökustannukset olisivat 14,5 miljoonaa euroa vuodessa. Laskelmassa tulot olisivat 7,7 miljoonaa, joten museo tarvitsisi vuosittain kaupungilta 6,8 miljoonan euron tuen. Laskelmassa kävijämääräksi arvioitiin 500 000–550 000 henkeä vuodessa. Sen saavuttamista on epäilty, koska Ateneumissa ja Kiasmassa vieraili yhteensä vain 361 000 kävijää vuonna 2011. Kävijämääräarvio perustui muun muassa vastaaviksi arvioitujen museoiden kävijämääriin muissa Pohjoismaissa. Nykyisin Helsingin taidemuseon nettomenot ovat 4,3 miljoonaa euroa. Hankkeen arvostelijat pelkäsivät, että samalla Helsingin kaupungin taidemuseo lopetettaisiin ja sen toiminnot hajautetaan. Esimerkiksi kulttuurineuvos Tuula Arkio oli huolissaan: ”Miten käy suomalaiselle kuvataiteelle ja kuvataiteilijoille? Kaupungin taidemuseon hajotessa moni näyttely jää pitämättä.” Vuoden 2013 ehdotuksessa yhteistyö Helsingin kaupungin taidemuseon kanssa jätettiin pois.


title: Guggenheim Helsinki -suunnitelma

text: Taidemuseon johtaja Janne Gallen-Kallela-Sirénin jääviydestä tehtiin selvityspyyntö eduskunnan oikeusasiamiehelle. Jääviysepäily syntyi Gallen-Kallela-Sirénin jäsenyydestä Ekoport Turku -yhtiön hallituksessa, jonka puheenjohtaja on Guggenheim-säätiön Carl-Gustaf Ehrnrooth.


title: Guggenheim Helsinki -suunnitelma

text: Helsingin kaupungin oikeuspalveluiden tulkinnan mukaan Gallen-Kallela-Sirén ei ollut hankkeessa esteellinen. Apulaiskaupunginjohtaja Tuula Haataisen mukaan Ekoportin ja kaupungin välillä ei ollut liikesuhdetta eikä kilpailutilannetta. Lisäksi yhtiön toimiala ei liittynyt taidemuseoon tai Guggenheim-hankkeeseen. Toukokuussa 2012 apulaisoikeusasiamies Maija Sakslin antoi kuitenkin asiasta moitteita ja katsoi Gallen-Kallela-Sirénin puolueettomuuden vaarantuneen Guggenheim-hankkeessa. Sakslin piti Gallen-Kallela-Sirénin menettelyä asiassa moitittavana, koska hänelle oli hankkeen valmistelun aikana kehittynyt erityinen ja kiinteä sidonnaisuus Ekoport Turku Oy:n hallituksen jäsenyyden ja hänen puolisonsa työsuhteen kautta Guggenheim-säätiön hallituksen suomalaiseen jäseneen ja tätä kautta myös säätiöön ja itse hankkeeseen.


title: Guggenheim Helsinki -suunnitelma

text: Julkisessa keskustelussa on viitattu Bilbaon Guggenheim-museon menestykseen. Toisaalta ”Bilbao-ilmiötä” ei ole onnistuttu toistamaan muissa Guggenheimin museohankkeissa. Boston Consulting Groupin analyysissä, johon viralliset kävijämääräarviot perustuivat, vertailukohtana käytettiin kuitenkin Bilbaon museon sijasta Ruotsin Moderna Museeta, Tanskan Louisiana Modern Art -museota sekä mm. Norjan National Gallerya.


title: Guggenheim Helsinki -suunnitelma

text: Guggenheim Bilbao oli ensimmäinen ja toistaiseksi ainoa toteutunut Guggenheimin yhteistyöhanke rakennuksena. Se toi Baskimaahan yli miljardi dollaria ensimmäisenä viitenä toimintavuotenaan, enemmän kuin kymmenen kertaa museon rakennuskustannukset ja yli 190 miljoonaa dollaria paikallisina verotuloina. Helsingin kaupunginjohtaja Jussi Pajunen kertoi suunnitteluryhmänsä keskustelleen Bilbao Guggenheimin ja Baskialueen ihmisten kanssa ja kuulemansa olleen innostavan. Vuonna 1997 valmistuneesta Bilbaon Guggenheimista on tullut eräänlainen malli muille talousvaikeuksissa ponnisteleville kaupungeille, jotka ovat kosiskelleet Guggenheimin säätiötä mahdollisuudesta museon rakentamiselle. Soveltuvuustutkimuksia on tehty useiden kaupunkien, kuten Rio de Janeiron ja Taiwanin Taichungin kanssa, mutta hankkeet eivät ole toteutuneet, kuten eivät myöskään toiveet museon rakentamisesta Hongkongiin. Hankkeista on toteutumassa Guggenheim Abu Dhabi, joka valmistunee vuonna 2017.


title: Guggenheim Helsinki -suunnitelma

text: Keskustelu kävi vilkkaana, ja monenlaisia väitteitä ja mielipiteitä esitettiin puolesta ja vastaan. Kaksikymmentä kulttuurivaikuttajaa lähetti Helsingin kaupunginvaltuustolle tammikuussa 2012 kirjeen, jossa heidän mielipiteensä mukaan lisäpanostus Helsingin taide-elämään onnistuisi paremmin ilman Guggenheim-hanketta ja sen vaatimia lisenssimaksuja säätiölle. Kirjeen ensimmäisinä allekirjoittaneet Suomen New Yorkin -kulttuuri-instituutin johtaja Leena-Maija Rossi, kriitikko Marja-Terttu Kivirinta ja tutkija Hanna Johansson esittivät mielipiteenään, että lisenssimaksua perivä Guggenheim on omaa etuaan ajava liikelaitos, jolla ei olisi Helsingin museohankkeessa minkäänlaista taloudellista riskiä tai toiminnallista vastuuta.


title: Guggenheim Helsinki -suunnitelma

text: Kuvataiteilija Eija-Liisa Ahtila sanoi televisiohaastattelussa ”...tuntuu että museo etsii tosissaan Suomesta uudenlaista konseptia. Tällainen monipuolisuus on aina hyvästä, kansainvälisyys on aina hyvästä, useampi toimija Suomen pienissä piireissä on hyvästä”. Ahtila kysyi vastineena: ”Mistä museo saa toimintaansa rahat? Puoli miljoonaa kävijää vuodessa tuntuu uskomattomalta tavoitteelta. Löytyykö Helsingin kaupungilta huomattava rahoitus? Entä mistä näitä yksityisiä lahjoittajia tulee?” Toisaalta, kävijämäärätavoite tehtiin vuodelle 2020, ja se perustui osaltaan arvioihin turismin kasvusta pääkaupunkiseudulla. Alkuperäisen julkisen keskustelun jälkeen kävijämäärät Helsingin museoissa ovat kasvaneet ja jo vuonna 2016 kansallisgallerian museot saavuttivat yhteensä yli 750 000 kävijää.


title: Guggenheim Helsinki -suunnitelma

text: "Helsingin Sanomat" kysyi tammikuussa 2011 HS-raatiin kuuluvan sadan taiteen, tieteen ja median edustajan mielipidettä, ja yli puolet heistä uskoi Helsingin tarvitsevan museon. Kuvataiteilija Kaarina Kaikkonen näki Guggenheimissa taiteilijan kannalta paljon hyvää, ja hän kirjoitti HS-raadissa, että Helsingistä puuttuu kansainväliseen nykytaiteeseen keskittyvä taidemuseo. ”Säveltäjä tai kirjailija voi kehittyäkseen opiskella alansa kansainvälistä kärkeä kotisohvallaan, mutta suomalaisen kuvataiteilijan täytyy ostaa kallis lento New Yorkiin tai muualle”. Myös kuvataiteilija Osmo Rauhalan mielestä Guggenheim olisi hyväksi suomalaisille taiteilijoille: ”Tänne tulee lisää ammattilaisia, kuraattoreita, kriitikoita, enää meidän ei tarvitse juosta heidän perässään ympäri maailmaa.”


title: Guggenheim Helsinki -suunnitelma

text: Useat museojohtajat ilmaisivat tukevansa museohanketta. Taidemuseo Emman johtaja Markku Valkonen oli sitä mieltä, että Guggenheimin-hankkeen kaatuminen on suuri vahinko koko Suomen kulttuurielämälle. Kiasman johtaja Pirkko Siitari sanoi uskovansa, että maailmankuulun museon saaminen Suomeen lisäisi kulttuurimatkailua ja hyödyttäisi kaikkia museoita. Valtion taidemuseon ylijohtaja Risto Ruohosen mielestä Valtion taidemuseolla on pelkästään myönteistä sanottavaa siitä, että alalle tulisi toisiakin ja hänen mukaansa tarjota luo uutta kysyntää.


title: Guggenheim Helsinki -suunnitelma

text: Hanketta kohtaan esitettyä arvostelua koottiin muun muassa pamflettikirjaan "Guggenheimin varjossa" (Into, 2012). Kirjoittajien mukaan hanketta on yritetty ajaa läpi ennennäkemättömällä kiireellä, pätemättömillä perusteilla ja ilman kansanvaltaista keskustelua. Kirjan toimittajan, arkkitehti, kaupunkitutkimuksen tohtori Kaarin Taipaleen mukaan hankkeessa Guggenheim-säätiöllä olisi päätösvalta eikä mitään taloudellisia riskejä. Sen sijaan New Yorkissa, Venetsiassa ja Berliinissä Guggenheimin museo on toiminut yksityisellä rahoituksella. Pamflettiin kirjoittaneen tilastotieteilijän Aku Alasen mukaan hanke ei ole kannattava sijoitus matkailuun. Hänen mukaansa Bilbaossa oli kyse laajemmasta sijoitusohjelmasta paikkakunnalle. Alasen mukaan perusteluiksi tarjottiin vain tarjoajien omia laskelmia, ei kaupungin omia tutkimuksia.


title: Guggenheim Helsinki -suunnitelma

text: Hanke kaatui ensimmäisen kerran 2. toukokuuta 2012 Helsingin kaupunginhallituksen äänestyksessä äänin 8–7. Hanketta vastustivat enemmistö vihreistä, SDP, Vasemmistoliitto ja perussuomalaiset. Kannattajia olivat kokoomuksen ja RKP:n edustajat. Säätiön pääjohtaja Richard Armstrong kertoi haluavansa museon yhä Helsinkiin.


title: Guggenheim Helsinki -suunnitelma

text: Toukokuussa 2013 Solomon R. Guggenheim -säätiö valitsi kansainvälisen viestintä- ja PR-toimisto Miltton Groupin viestinnän yhteistyökumppanikseen Suomessa. Milttonin yhteistyö koskee säätiön varainhankintaa sekä vaikuttaja- ja mediaviestintää.


title: Guggenheim Helsinki -suunnitelma

text: Guggenheim-säätiö julkaisi syyskuussa 2013 Helsingissä uuden ehdotuksen, jossa se esitti avoimen kansainvälisen arkkitehtuurikilpailun järjestämistä uuden taidemuseon rakentamiseksi Helsinkiin. Kilpailu toteutettaisiin yksityisin varoin. Aiemmassa ehdotuksessa museon sijainniksi ehdotettiin Katajanokkaa, mutta uudessa ehdotuksessa säätiön mielestä paras paikka olisi Etelärannan ja Laivasillankadun risteyksessä Helsingin Olympiaterminaalin kyljessä. Säätiö toivoi Helsingin kaupungin tekevän päätöksen syksyn 2013 aikana tontin varaamisesta arkkitehtuurikilpailua varten.


title: Guggenheim Helsinki -suunnitelma

text: Uudessa ehdotuksessa taidemuseon vuosittaisiksi kuluiksi kaavaillaan noin 13 miljoonaa euroa, joka on noin kymmenen prosenttia vähemmän kuin ensimmäisessä ehdotuksessa. Vuosittainen hallintomaksu on puolitettu aiemmasta kahdesta miljoonasta eurosta miljoonaan euroon. Tämä niin sanottu lisenssimaksu rahoitettaisiin yksityisin varoin.


title: Guggenheim Helsinki -suunnitelma

text: Taidemuseon vuosittaiseksi kävijämääräksi arvioitiin uudessakin ehdotuksessa 550 000 kävijää. Sen positiivisiksi talousvaikutuksiksi arvioitiin 41 miljoonaa euroa vuodessa, ja sen on arvioitu työllistävän runsaat sata henkilöä. Epäsuoriksi työllisyysvaikutuksiksi ehdotuksessa arvioitiin yli 300 työpaikkaa.


title: Guggenheim Helsinki -suunnitelma

text: Uudessa suunnitelmassa hanketta ei ole kytketty Helsingin taidemuseoon.


title: Guggenheim Helsinki -suunnitelma

text: Useat museojohtajat ilmaisivat tukensa uudellekin hankkeelle, kuten aikaisempaankin ehdotukseen. Designmuseon johtajan Jukka Savolaisen mielestä museo ei ole keneltäkään pois. Arkkitehtuurimuseon johtaja Juulia Kauste sanoi odottavansa mielenkiinnolla hanketta, koska siinä on mahdollisuuksia synergiaan. Espoon modernin taiteen museon Emman johtaja Pilvi Kalhama uskoi, että Guggenheimin museo voisi alkuvuosinaan saada tavoittelemansa 300 000 kotimaista kävijää. Hänen mukaansa museo kiinnostaisi aluksi rakennuksenkin takia, mutta myöhemmin pitäisi olla jatkuvia vetonauloja, jotta tavoite saataisiin täyteen. Kalhaman mukaan vakituisena museokäyntinä tavoite on kova.


title: Guggenheim Helsinki -suunnitelma

text: Tunnetut arkkitehdit ilmaisivat osallistuvansa arkkitehtuurikisaan, vaikka kilpailu järjestettäisiin kaikille avoimena kilpailuna. Arkkitehti Frank Gehry kertoi osallistuvansa mielellään kisaan. New Yorkin World Trade Centerin muistomerkkikisan voittanut norjalainen arkkitehtitoimisto Snøhetta ilmaisi olevansa kiinnostunut.


title: Guggenheim Helsinki -suunnitelma

text: Ehdotus aiheutti kysymyksiä erityisesti rahasta. Taiteilija Eija-Liisa Ahtila sanoi, että on hassua keskustella rahasta, kun ei tiedetä, mihin raha menee. Myös Emman johtaja Pilvi Kalhama sanoi, että museolle on ajan myötä suunniteltu omaa kokoelmaa, mutta hän ihmetteli millä varoin. Kalhama piti uutta ehdotusta kuitenkin edellistä parempana.


title: Guggenheim Helsinki -suunnitelma

text: Jukka Savolainen jäi kaipaamaan lisätietoja muun muassa hankkeen sisällöstä ja Guggenheim Helsingin toimintamallista. ”He aikovat virittää keskustelua olemassa olevien instituutioiden ja taiteilijoiden kanssa. Miten he aikovat tämän dialogin aloittaa ja viedä?” Lisätietoja sisällöstä jäi kaipaamaan myös Kiasman johtaja Pirkko Siitari.


title: Guggenheim Helsinki -suunnitelma

text: Lisäksi taidevaikuttajat pohtivat suunnitelmassa kaavailtua 550 000 vuosikävijää. Siitari totesi, että nyt puhuttiin vain rakennuksesta ja taloudellisista vaikutuksista, ei sisällöstä eikä yleisösuhteista. Hän kysyi, pystytäänkö muotoilun ja arkkitehtuurin näyttelyillä tavoittamaan noin paljon kävijöitä? Pirkko Siitari totesi haastattelussa, että vaikka matkailijoiden määrä Helsingissä on kasvanut, museokävijöiden määrä on pysynyt ennallaan. Sittemmin museoiden kävijämäärät ovat nousseet, ja vuonna 2016 kansallisgallerian museot saavuttivat yhteensä yli 750 000 kävijää.


title: Guggenheim Helsinki -suunnitelma

text: Tammikuussa 2015 Yle Uutisten kulttuuritoimituksen päällikkö Janne Mällinen esitti Ylen päättäjille tekemän kyselyn perustella näkemyksen, että rakentajiksi kaavaillut kaupunki ja valtio näyttävät kääntävän selkäänsä koko Guggenheimille.


title: Guggenheim Helsinki -suunnitelma

text: Lokakuussa 2016 pääministeri Juha Sipilä ilmoitti ettei valtio osallistu hankkeeseen, mikä käytännössä tarkoittaa sen kaatumista, nyt jo toisen kerran. Tontin varaus myös umpeutuu vuoden 2016 lopussa.


title: Guggenheim Helsinki -suunnitelma

text: Marraskuussa 2013 Guggenheim-säätiön tekemä esitys tonttivarauksesta arkkitehtuurikilpailulle annettiin käsiteltäväksi Helsingin kiinteistölautakunnalle, jonka esitys eteni Helsingin kaupunginhallitukselle. Kokouksessaan 20. tammikuuta 2014 kaupunginhallitus hyväksyi arkkitehtuurikilpailun ja varasi tontin Etelärannasta Guggenheim-säätiölle äänin 10–5.


title: Guggenheim Helsinki -suunnitelma

text: Guggenheim-säätiö julkisti yleisen, kaksiosaisen arkkitehtuurikilpailun kesäkuussa 2014. Sen ensimmäiseen vaiheeseen työt jätettiin 10. syyskuuta 2014 mennessä. Näistä kilpailun tuomaristo valitsi kuusi finalistia, joille annetaan maaliskuuhun 2015 saakka aikaa viimeistellä kilpailutyönsä.


title: Guggenheim Helsinki -suunnitelma

text: Arkkitehtuurikilpailun tuomaristossa oli kansainvälisiä arkkitehteja, säätiön edustaja sekä suomalaisia edustajia. 11-henkistä tuomaristoa johti professori Mark Wigley Columbian yliopistosta. Tuomariston jäsenet valitsi Guggenheim-säätiö, Suomen valtio, Helsingin kaupunki ja Suomen Arkkitehtiliitto SAFA.


title: Guggenheim Helsinki -suunnitelma

text: Guggenheim-säätiö ilmoitti hankkivansa kilpailun rahoittajat itse. Rahoittajiksi nimettiin Guggenheim Helsingin Tukisäätiö, Guggenheim Helsinkiin -yhdistys, Louise ja Göran Ehrnroothin säätiö sekä nimettömät yksityiset lahjoittajat. Kilpailun budjetiksi kaavailtiin noin 2,2 miljoonaa euroa.


title: Guggenheim Helsinki -suunnitelma

text: Kilpailun ensimmäiseen vaiheeseen osallistui 1 715 työtä 77 eri maasta. Jokaisesta ehdotuksesta julkaistiin kaksi kuvaa ja esittelyteksti Guggenheim Helsinki -projektin verkkosivulla.


title: Guggenheim Helsinki -suunnitelma

text: Tuomaristo valitsi kuusi finalistia kilpailun toiseen vaiheeseen. Valitut työt ovat lähtöisin kaikkiaan seitsemästä eri maasta. Tuomariston mukaan osallistujat tarkastelivat kilpailun tehtävänantoa hyvin erilaisista lähtökohdista. Osa suunnitelmista lähestyy museota kokeellisesti sen sisältöjen kautta, jolloin suunnitelmien ulkomuoto tulee tarkentumaan vasta toisen vaiheen myötä. Osa töistä tarjoaa selkeämmän kuvan museon ulkoasusta, kun taas ehdotusten ohjelmallinen konsepti kehittyy vasta kilpailun toisessa vaiheessa. Kaikkia finalistitöitä yhdistää pyrkimys laajentaa käsitystä siitä, mitä museo voi olla.


title: Guggenheim Helsinki -suunnitelma

text: Kilpailun voittajaksi valittiin Moreau Kusunoki Architectesin suunnitelma "Art in the City". Ehdotus koostuu toisiinsa linkittyvistä paviljongeista, sekä korkeasta tornista. Näyttelytilat sijoittuvat yhteen kerrokseen maan päälle. Rakennusten julkisivuja peittää lasi ja kotimainen hiilikäsitelty puu.


title: Guggenheim Helsinki -suunnitelma

text: Yhdeksän paviljonkia on sommiteltu tontille toisiinsa nähden epäsymmetrisesti. Aukiot ja paviljongit ovat yhteydessä toisiinsa ja museorakennus on yhteydessä ympäröivään kaupunkitilaan eri tavoin. Tähtitorninmäen puistoon voi päästä kävelysiltaa pitkin ja meren puolella rakennuksen yhdistää Eteläsatamaan rantapromenadi.


title: Guggenheim Helsinki -suunnitelma

text: Marraskuun 3. päivänä 2016 esitettiin kolmas ehdotus Guggenheim-taidemuseon rakentamiseksi. Valtion vetäydyttyä taidemuseon tukemisesta ehdotuksessa luvataan aiempaa enemmän, yhteensä 66,4 miljoonaa euroa yksityisten rahoittajien lahjoittamaksi rahoitukseksi. Rakennuskustannukset on suunnitelmassa arvioitu 130 miljoonaksi euroksi, josta Helsingin kaupungin osuus olisi enintään 80 miljoonaa ja Guggenheimin tukisäätiön osuus 15 miljoonaa.


title: Guggenheim Helsinki -suunnitelma

text: Ehdotuksessa museon rakentamista varten perustettaisiin kiinteistöosakeyhtiö, joka ottaisi rakentamista varten 35 miljoonan euron lainan. Lainan kulut kattaisi Guggenheimin tukisäätiö, mutta lainan takaisi Helsingin kaupunki. Helsingin kaupunki omistaisi yhtiöstä 84 prosenttia ja tukisäätiö loput.


title: Guggenheim Helsinki -suunnitelma

text: Taidemuseon toiminnasta vastaisi Guggenheim Helsingin tukisäätiö. Sen toimintamenoiksi arvioidaan ehdotuksessa noin 11,6 miljoonaa euroa ja museon tuloiksi 11,2 miljoonaa vuodessa. Tuloihin on laskettu mukaan valtion vuosittainen, museolakiin perustuva 1,3 miljoonan euron tuki, jota koskevan ennakollisen näkemyksen antoi opetus- ja kulttuuriministeri Sanni Grahn-Laasonen (kok.). Uudessa ehdotuksessa kävijämääräksi on arvioitu kuten aikaisemmassakin 550 000 kävijää vuodessa ja museolipun pääsymaksua on korotettu 13:sta 15 euroon.


title: Guggenheim Helsinki -suunnitelma

text: Helsingin kaupunginhallitus hyväksyi esityksen kokouksessaan 21. marraskuuta 2016 äänin 8–7. Puolesta äänesti neljä kokoomusjäsentä, yksi RKP:läinen, yksi vihreä ja yksi keskustan jäsen, vastaan taas kolme SDP:n, kaksi Vasemmistoliiton jäsentä, yksi perususuomalainen ja yksi vihreiden jäsen. Jotta kolmas Guggenheim-ehdotus olisi voitu toteuttaa, esitys taidemuseon rakentamiseksi olisi pitänyt vielä hyväksyä Helsingin kaupunginvaltuustossa.


title: Guggenheim Helsinki -suunnitelma

text: Kaupunginhallitus hyväksyi myös Hannu Oskalan (vihr.) vastaehdotuksen: "Lisäksi hyväksyessään Guggenheim Helsinki taidemuseohankkeen toteuttamisen kaupunginvaltuusto päättää käynnistää myös "Helsinki kuvataidekaupunkina" -esityksen valmistelun. Esityksessä Helsinki selvittää keinoja edistää kaupunkimme kuvataidekentän kehittämistä kokonaisuutena muiltakin osin kuin Guggenheim-hankkeen kautta. Näitä keinoja voivat olla mm. galleriakenttää, työtiloja, taideapurahoja, taidekasvatusta ja kokoelmapolitiikkaa koskevat toimenpiteet kuten aikalaistaiteen hankintoja museoiden kokoelmiin. Mittaluokaltaan noin 2-4 miljoonan esitys keinoista tuodaan kaupunginhallituksen päätettäväksi helmikuussa 2017."


title: Guggenheim Helsinki -suunnitelma

text: Kokouksessaan 30. marraskuuta 2016 Helsingin kaupunginvaltuusto hyväksyi Wille Rydmanin (kok.) ja Paavo Arhinmäen (vas.) hylkäysehdotuksen äänin 53 – 32. Valtuusto käytti keskustelussa noin 170 puheenvuoroa ja se kesti viisi ja puoli tuntia.


title: Guggenheim Helsinki -suunnitelma

text: Guggenheim-museosuunnitelmalle syntyi syksyllä 2014 vaihtoehtoinen hanke, jonka taustalla oli taideyhteisö Checkpoint Helsinki ja Guggenheimin yhdysvaltalaiset arvostelijat. Aloite sille tuli Yhdysvalloista, ja tarkoituksena oli perustaa kilpailu. Ideakilpailu Next Helsinki etsi vaihtoehtoja Eteläsataman tontille, ja ehdotukset saattoivat olla esimerkiksi arkkitehtonisia suunnitelmia, kaupunkisuunnittelua tai esseitä.


title: Guggenheim Helsinki -suunnitelma

text: Kilpailun taustalla oli kaksi yhdysvaltainamerikkalaista tahoa. Toinen oli arkkitehtuuriin ja kestävään kehitykseen keskittynyt Terreform ja toinen G.U.L.F.-organisaatio, joka oli tuonut esiin Abu Dhabin Guggenheim-museon rakentamisen epäkohtia. Tuomareina kilpailussa olivat muiden muassa galleristi Ilona Anhava, arkkitehti Juhani Pallasmaa ja Terreformin perustaja, arkkitehti Michael Sorkin.


title: Guggenheim Helsinki -suunnitelma

text: Next Helsinki -ideakilpailun tuloksia julkaistiin Terike Haapojan, Andrew Rossin ja Michael Sorkinin toimittamassa kirjassa "The Helsinki Effect – Public Alternatives to the Guggenheim Model of Culture-Driven Development".


title: Sulkeuma

text: Sulkeuma voi viitata johonkin seuraavista:


title: Raision venesatama

text: Raision venesatama eli Hahdenniemen venesatama on Raision kaupungin Kaanaan kaupunginosassa Raisionlahden länsirannalla sijaitseva Lounais-Suomen suurin ja yksi Suomen suurimmista venesatamista. Venesataman omistaa Raision kaupunki ja venepaikkoja on yli 700, minkä lisäksi alueella on noin 600 talvisäilytyspaikkaa veneille. Raision venesatama on kotisatama ja vain muutama venepaikka on varattu vierailijoille.


title: Raision venesatama

text: Venesatamaan johtaa 2,4 metrin syvyinen veneväylä, joka erkanee Pernon telakalle johtavasta 9 metrin väylästä. Venesatama on myös suosittu tarkkailupaikka Raisionlahden toisella puolella sijaitsevaan Pernon telakan ja siellä rakennettavien suurten risteilyalusten näkemiseen.


title: Raision venesatama

text: Satamassa toimii Neste Oilin polttoainejakelun veneasema ja sen yhteydessä 25-paikkainen kahvila. Vuodesta 2008 lähtien venesatamassa on ollut ravintolalaiva M/S "Bruno", joka vaurioitui tulipalossa syksyllä 2011. Ravintolalaiva on avoinna vain kesäkaudella. Venesatamassa on myös septitankin imutyhjennysmahdollisuus, venetelakka ja muita veneilypalveluita.


title: Raision venesatama

text: Keväällä 2014 Fiskars siirsi sataman alueelle Euroopan suurimman alumiinivenevalmistajan, Buster-veneiden hallinnon, markkinoinnin ja tuotekehityksen. Alueella toimii myös merenkulun, ajoneuvojen sekä teollisuuden sähkölaitteisiin erikoistunut Mastervolt sekä venetarvikeliike Raisionranta. Keväällä 2015 alueelle perustettin Busterin ensimmäinen konseptimyymälä, Buster Store.


title: Raision venesatama

text: Kun Raision kunta sai Hahdenniemen tilan ranta-alueet omistukseensa vuonna 1963, se aloitti venesataman rakentamisen alueelle. Aluksi venesatamassa oli yksi iso laituri ja noin 25 venepaikkaa sekä mattolaituri.


title: Raision venesatama

text: Yleissuunnitelma venesatamasta tehtiin 1980-luvulla ja vuonna 1989 valmistui diplomityö rantapaviljongista ja meriuimalasta. Veneiden talvisäilytysalueen kehittämisestä tehtiin suunnitelma 2000-l. ensimmäisellä vuosikymmenellä, ja se toteutettiinkin. Alueen kehittämistä varten se kuuluu vuosien 2011–2013 aikana Raision kaupungin kaavoitusohjelman aluerakenneselvitykseen.


title: Räjähtävän pään oireyhtymä

text: Räjähtävän pään oireyhtymä on harvinainen unihäiriö, josta kärsivä kuulee kuin päänsä sisältä tulevan kovan, räjähtävän äänen. Tapahtuma on kivuton, ja se useimmiten ilmenee juuri ennen syvän unen vaihetta mutta joskus vasta sen jälkeen. Häiriötä esiintyy yleisimmin yli 50-vuotiailla, ja naisilla se on yleisempää kuin miehillä. Oireyhtymää on kuitenkin tavattu jo 10-vuotiailla lapsilla.


title: Räjähtävän pään oireyhtymä

text: Räjähtävän pään oireyhtymällä ajatellaan olevan vankka yhteys stressiin ja äärimmäiseen väsymykseen. Oireyhtymää voidaan hoitaa vaikuttamalla taustalla oleviin ongelmiin. Sen hoidossa on hyödynnetty myös klomipramiinia. Oireyhtymän täsmällinen aiheuttaja on yhä tuntematon. Häiriö ei ole vaarallinen. Samankaltaisen kokemuksen voivat laukaista jotkin lääkitykset.


title: The Magic of Belle Isle

text: The Magic of Belle Isle on draamakomedia pyörätuolissa istuvasta kirjailijasta, joka ystävystyy yksinhuoltajaäidin ja tämän lasten kanssa. Elokuvan pääosia esittävät Morgan Freeman, Madeline Carroll, Virginia Madsen, Kenan Thompson, Jessica Hecht, Fred Willard, Nicolette Pierini ja Boyd Holbrook. Elokuvan on ohjannut Rob Reiner. Elokuvan ensi-ilta oli heinäkuussa 2012.


title: Matiaksenkirkko

text: Matiaksenkirkko on katolinen, keskiajalta peräisin oleva kirkko Budapestin Linnavuorella Unkarissa. Sen päätorni näkyy kaupungin monin osiin, ja se on Budapestin tunnetuimpia maamerkkejä. Kirkko on viralliselta nimeltään "Budan Linnan Pyhän Neitsyen kirkko". Se tunnetaan kuitenkin paremmin Matiaksenkirkon nimellä 1400-luvulla hallinneen Matias-kuninkaan mukaan. Matias kruunattiin kirkossa ja hänet vihittiin siellä kahdesti, ja hän myös rakennutti kirkkoon etelätornin. Tornissa on näkyvillä Corvinus-suvun vaakuna, jossa on korpin kuva.


title: Matiaksenkirkko

text: Ensimmäinen kirjallinen tieto Matiaksenkirkosta on vuodelta 1247, jolloin se mainitaan Budan linnan pääkirkkona. Se oli rakennettu ensin goottilaiseen tyyliin, mutta sitä on sen jälkeen laajennettu ja rakennettu uudelleen useita kertoja. Kun turkkilaiset valtasivat Budan 1526, kirkko muutettiin moskeijaksi. Kaupungin takaisin valtauksen jälkeen kirkko annettiin ensin fransiskaanien ja myöhemmin jesuiittojen käyttöön. Vuosina 1874–1896 kirkko rakennettiin uudestaan uusgoottilaiseen tyyliin Frigyes Schulekin suunnitelmien mukaisesti.


title: Matiaksenkirkko

text: Matiaksenkirkon takana sijaitsee Kalastajanlinnake, josta aukeaa hyvä näköala Pestin puolelle.


title: Isänpäivä (elokuva)

text: Isänpäivä (, tunnetaan myös nimellä "Yllätysisät") on vuonna 1997 kuvattu komediaelokuva, joka on uusintaversio vuoden 1983 ranskalaisesta elokuvasta "Les Compères". Elokuvan pääosia esittävät Robin Williams, Billy Crystal, Julia Louis-Dreyfus, Nastassja Kinski, Charlie Hofheimer, Bruce Greenwood, Charles Rocket, Patti D'Arbanville, Jared Harris ja Louis Lombardi. Mel Gibson ja Sugar Ray tekevät elokuvassa cameoroolin. Elokuvan on ohjannut Ivan Reitman. Elokuva oli taloudellinen floppi ja sai osakseen kritiikkiä.


title: Eki eläinlääkäri

text: Eki eläinlääkäri () on lapsille suunnattu piirrossarja. Suomessa sarjaa on esittänyt Yle. Ekin suomenkielinen ääninäyttelijä on Ilkka Merivaara.


title: Aldo Zenhäusern

text: Aldo Zenhäusern (3. elokuuta 1951 Visp, Sveitsi – 9. tammikuuta 2012) oli sveitsiläinen jääkiekkoilija. Hän oli Sveitsin jääkiekkojoukkueessa vuoden 1976 talviolympialaisissa Innsbruckissa. Hänen seurojaan olivat EHC Visp, HC Sierre, EHC Biel ja HC Lugano. Hänen poikansa on jääkiekkoilija Gerd Zenhäusern. Hän oli pelipaikaltaan puolustaja. Hän päätti uransa 1988.


title: Mike Barrett (jalkapalloilija)

text: Michael John "Mike" Barrett (12. syyskuuta 1959 Bristol – 14. elokuuta 1984 Bristol) oli englantilainen jalkapalloilija (laitahyökkääjä). Hän kävi koulua St Bede's Catholic Collegessa vuoteen 1978 saakka ja pelasi aluksi Shirehampton Sportsissa. Vuonna 1979 hän pääsi The Football Leagueen seuranaan Bristol Rovers FC. Siinä hän pelasi 129 ottelua, joissa hän teki kaikkiaan kahdeksantoista maalia.


title: Mike Barrett (jalkapalloilija)

text: Barrett pelasi yhä Bristol Rovers FC:ssa, kun hänelle kehittyi kunto-ongelmia vuonna 1984. Tutkimusten jälkeen hänellä todettiin syöpä, johon hän kuoli pian 24-vuotiaana. Kuusi viikkoa hänen kuolemansa jälkeen syntyi hänen poikansa, Liam. Kuolinsyksynä Bristol Rovers pelasi Barrettille kaksi juhlaottelua, joista yksi oli Aston Villaa ja toinen Shirehampton Sportsia vastaan.


title: Vigadó

text: Vigadó on Budapestissä sijaitseva konserttitalo.


title: Vigadó

text: Vigadón suunnitteli Frigyes Feszl, ja se rakennettiin 1859–1864. Sitä pidetään yhtenä Budapestin hienoimmista kertaustyylejä edustavasta rakennuksesta. Sen julkisivua koristavat unkarilaisia reliefiveistoksia ja rintakuvia. Rakennus vaurioitui pahoin toisessa maailmansodassa, ja se avattiin uudelleen vasta 1980.